text:
Sunda ang Bulawanong Lagda Diha sa Imong Ministeryo
“Ang tanang butang nga buot ninyo nga pagabuhaton sa mga tawo nganha kaninyo, kinahanglang pagabuhaton usab ninyo sa ingon ngadto kanila.”—MAT. 7:12.
1. Hinungdanon ba ang atong pagtratar sa mga tawo diha sa ministeryo? Paghatag ug pananglitan. (Tan-awa ang hulagway.)
PIPILA ka tuig ang milabay, usa ka Kristohanong magtiayon sa Fiji nangimbitar sa mga tawo sa pagtambong sa Memoryal sa kamatayon ni Jesus. Samtang nakig-estorya sa usa ka babaye sa gawas sa iyang balay, kalit lang miulan. Gipahulam sa brader ug payong ang babaye samtang siya ug ang iyang asawa nagsalo sa usa ka payong. Nalipay kaayo ang magtiayon kay ang babaye mitambong sa Memoryal. Miingon ang babaye nga wala kaayo siyay mahinumdoman sa gisulti sa maong magtiayon, apan nakadayeg siya sa ilang pagtratar kaniya maong mitambong siya. Nganong maayo ang impresyon sa maong babaye? Tungod kay gisunod sa magtiayon ang sagad gitawag ug Bulawanong Lagda.
2. Unsa ang Bulawanong Lagda, ug unsaon nato kini pagpadapat?
2 Unsa ang Bulawanong Lagda? Kana mao ang tambag nga gihatag ni Jesus dihang siya miingon: “Ang tanang butang nga buot ninyo nga pagabuhaton sa mga tawo nganha kaninyo, kinahanglang pagabuhaton usab ninyo sa ingon ngadto kanila.” (Mat. 7:12) Unsaon nato pagpadapat ang maong lagda? Una, pangutan-on nato ang atong kaugalingon, ‘Kon ako ang gisangyawan, unsang pagtratar ang gusto nako?’ Ikaduha, paningkamoti nga trataron siya sa maong paagi.—1 Cor. 10:24.
3, 4. (a) Ipatin-aw kon nganong ang Bulawanong Lagda dili lang mapadapat sa atong pagpakiglabot sa mga isigkamagtutuo. (b) Unsay atong hisgotan niini nga artikulo?
3 Sagad ipadapat nato ang Bulawanong Lagda diha sa atong pagpakiglabot sa mga isigkamagtutuo. Apan wala moingon si Jesus nga ipadapat lang kini ngadto sa atong mga igsoon. Hinunoa dihang gisulti niya ang Bulawanong Lagda, siya naghisgot kon unsaon nato pagtratar ang tanang tawo, lakip na ang atong mga kaaway. (Basaha ang Lucas 6:27, 28, 31, 35.) Busa kon angay natong ipadapat ang Bulawanong Lagda ngadto sa atong mga kaaway, labi na gyod nato kining ipadapat kon mosangyaw ta sa mga tawo—diin daghan tingali kanila ang “hustong nakiling alang sa kinabuhing walay kataposan”!—Buh. 13:48.
4 Hisgotan nato karon ang upat ka pangutana nga angay natong hinumdoman dihang makigbahin sa ministeryo: Kinsa ang akong kaestorya? Asa ko nakig-estorya nila? Kanus-a ang labing maayong panahon nga makig-estorya sa mga tawo? Unsaon nako sila pag-estorya? Ato unyang makita nga ang maong mga pangutana makatabang kanato nga masabtan ang pagbati sa atong gisangyawan ug kon unsaon nato sila pagpakig-estorya.—1 Cor. 9:19-23.
KINSA ANG AKONG KAESTORYA?
5. Unsay mahimo natong ipangutana sa kaugalingon?
5 Sa atong ministeryo, lainlaing indibiduwal ang atong maestorya, ug sila managlahig kagikan ug mga problema. (2 Cron. 6:29) Dihang makig-estorya, pangutan-a ang imong kaugalingon: ‘Kon ako ang maong tawo, unsang pagtratar ang gusto nako? Ganahan kaha ko kon iya dayon kong hukman? O mas gusto nakong ilhon una ko niya?’ Kining mga pangutanaha makatabang nato sa pagtratar sa atong kaestorya ingong indibiduwal.
6, 7. Unsay angay natong buhaton kon may masangyawan ta nga nasuko o morag way batasan?
6 Pananglitan, ang mga Kristohanon naningkamot sa pagpadapat sa tambag sa Bibliya nga ‘himoon ang atong sinultihan nga kanunayng madanihon.’ (Col. 4:6) Apan kay dili man kita hingpit, usahay may masulti ta sa uban nga atong basolan sa ulahi. (Sant. 3:2) Kon mahitabo na—tingali kay gisapot ta nianang adlawa—dili nato gustong tawgon tang “way batasan.” Manghinaot ta nga makasabot ra sila nato. Dili ba ingon usab niana ang angay natong pagtratar sa uban?
7 Kon may masangyawan ta nga nasuko o morag way batasan, dili ba mas maayong sabton nato siya? May problema kaha siya sa trabahoan o sa eskuylahan? Duna kaha siyay grabeng sakit? Daghang tagbalay nga nasuko sa unang pagduaw sa mga Saksi ang nakig-estorya ra sa ulahi kay gipakitaag kalumo ug pagtahod.—Prov. 15:1; 1 Ped. 3:15.
8. Nganong angay natong isangyaw ang mensahe sa Gingharian sa “tanang matang sa katawhan”?
8 Sangyawan nato ang tanang matang sa tawo. Pananglitan, sa miaging pipila ka tuig, kapig 60 ka eksperyensiya ang napatik sa serye sa Bantayanang Torre nga “Ang Bibliya Makabag-o sa Kinabuhi.” Gihisgotan niining mga artikuloha ang mga tawo nga kanhi kawatan, palahubog, membro sa gang, o adik. Ang uban maoy mga politiko, lider sa relihiyon, o mga tawong interesado lang sa ilang karera. Ang pipila imoral ug kinabuhi. Apan silang tanan nakadungog sa maayong balita, nagpa-Bible study, nagbag-o, ug nakadangat sa kamatuoran. Busa, dili kita angayng maghunahuna nga ang pipila ka tawo dili na gyod modawat sa mensahe sa Gingharian. (Basaha ang 1 Corinto 6:9-11.) Ang “tanang matang sa katawhan” mahimong mosanong sa maayong balita.—1 Cor. 9:22.
ASA KO NAKIG-ESTORYA SA MGA TAWO?
9. Nganong angay natong tahoron ang panimalay sa uban?
9 Kasagaran sangyawan nato ang mga tawo diha sa ilang balay. (Mat. 10:11-13) Hinungdanon kanato ang atong balay, busa malipay kita kon tahoron sa uban ang atong panimalay ug propidad. Gusto nato nga luwas ug may pribasiya kita niining dapita. Busa dihang mosangyaw sa mga tawo, angay natong ipakita ang samang pagtahod sa ilang panimalay.—Buh. 5:42.
10. Sa unsang paagi nato malikayan nga matahap ang uban dihang kita magsangyaw?
10 Sanglit kaylap kaayo ang krimen sa kalibotan karon, daghang tagbalay ang matahapon sa mga estranyo. (2 Tim. 3:1-5) Angay kitang mag-amping aron dili sila matahap nato. Pananglitan, nanuktok ta sa pultahan. Kon walay motubag, basig matental ta nga molili sa bentana o molibot sa tugkaran. Sa inyong teritoryo, matahap kaha ang tagbalay kon imo nang buhaton? Unsa kahay hunahunaon sa mga silingan? Tinuod, kinahanglan tang maningkamot nga masangyawan ang tanan. (Buh. 10:42) Gusto gayod natong ipakaylap ang usa ka positibong mensahe, ug maayo ang atong motibo. (Roma 1:14, 15) Bisan pa niana, maalamong likayan ang bisan unsa nga makapatahap sa mga tawo sa atong teritoryo. Si apostol Pablo misulat: “Wala gayod kami maghatag ug bisan unsa nga hinungdan sa pagkapandol, aron nga ang among ministeryo dili kakitaan ug sayop.” (2 Cor. 6:3) Ang mga tawo sa atong teritoryo mahimong madani sa kamatuoran kon tahoron nato ang ilang panimalay ug propidad.—Basaha ang 1 Pedro 2:12.
KANUS-A ANG LABING MAAYONG PANAHON NGA MAKIG-ESTORYA SA MGA TAWO?
11. Nganong maapresyar nato kon tahoron sa uban ang atong panahon?
11 Ingong mga Kristohanon, kadaghanan kanato puliki kaayo. Aron mahimo ang atong mga obligasyon, kinahanglan natong magtakdag mga prayoridad ug planohon pag-ayo ang atong eskedyul. (Efe. 5:16; Filip. 1:10) Kon may makabalda sa atong eskedyul, tingali mahigawad ta. Busa maapresyar nato kon tahoron sa uban ang atong panahon, nga mosabot nga limitado lang ang panahon nga atong mahatag nila. Sa unsang paagi ang Bulawanong Lagda motabang nato sa pagtahod sa panahon sa mga tawo nga atong gisangyawan?
12. Unsaon nato pagtino kon kanus-a ang labing maayong panahon sa pagpakig-estorya sa mga tawo sa atong teritoryo?
12 Angay natong tinoon kon kanus-a ang labing maayong panahon sa pagpakig-estorya sa tagbalay. Kanus-a sila sagad anaa sa balay? Kanus-a sila lagmit madinawaton? Maayo kon atong ipasibo ang atong eskedyul aron maestorya sila sa maong mga panahon. Sa pipila ka dapit, mas mabungahon ang pagpamalaybalay sa hapon o gabii. Kon tinuod kana sa inyong teritoryo, makaeskedyul ka ba usahay sa pagsangyaw nianang mga orasa? (Basaha ang 1 Corinto 10:24.) Makaseguro kita nga panalanginan ni Jehova ang atong mga sakripisyo aron makasangyaw sa labing maayong panahon diha sa atong teritoryo.
13. Unsaon nato pagpakitag pagtahod sa tagbalay?
13 Unsaon pa nato pagpakitag pagtahod sa tagbalay? Kon interesado ang tagbalay, angay nato siyang sangyawan apan dili kaayo kita magdugay. Basig naa siyay giplanong himoon anang orasa nga importante para niya. Kon moingon siya nga puliki siya, mahimo tang moingon nga dili ra ta magdugay—ug angay nato kanang tumanon. (Mat. 5:37) Sa dili pa molakaw, maayong pangutan-on ang tagbalay kon kanus-a siya puwedeng duawon pag-usab. Nakita sa ubang magmamantala nga epektibo ang pag-ingon: “Malipay kong moduaw nimo pag-usab. Okey lang ba kon motawag o mo-text ko daan una moanhi?” Dihang ipasibo nato ang atong eskedyul sa panahon nga kombenyente sa mga tawo sa teritoryo, gisundog nato ang panig-ingnan ni Pablo, kinsa ‘wala mangita sa iyang kaugalingong kaayohan kondili nianang sa daghan, aron nga sila mangaluwas.’—1 Cor. 10:33.
UNSAON NAKO PAGPAKIG-ESTORYA SA MGA TAWO?
14-16. (a) Nganong angay natong isulti sa tagbalay ang tuyo sa atong pagduaw? Iilustrar. (b) Unsa nga paagi ang nakitang epektibo sa usa ka nagapanawng magtatan-aw?
14 Handurawa nga may nanawag nimo sa telepono apan dili ka pamilyar sa iyang tingog. Wala ka kaila niya, apan nangutana siya kon unsay imong gustong pagkaon. Nahibulong ka kon kinsa siya ug kon unsa gyoy iyang tuyo. Aron dili siya maulawan, tingali ato siyang estoryahon kadiyot, dayon taposon nato ang estorya. Sa laing bahin, handurawa nga ang nanawag nagpaila sa iyang kaugalingon, nagsulti nga ang iyang trabaho nalangkit sa nutrisyon, ug matinahorong miingon nga duna siyay impormasyon nga makatabang nimo. Lagmit mas mainteres ka. Sa pagkatinuod, ganahan ta kon isulti dayon sa mga tawo ang ilang tuyo sa mataktikanhong paagi. Sa unsang paagi nato mapakita ang samang pagtahod diha sa atong ministeryo?
15 Sa daghang teritoryo, kinahanglan natong isulti sa tagbalay kon nganong miduaw ta. Tinuod, bililhon ang gidala natong impormasyon. Apan ibutang ta nga wala ta magpaila ug basta na lang natong sugdan ang presentasyon sa pangutanang sama niini: “Kon makasulbad kag usa ka problema sa kalibotan, unsay imong sulbaron?” Ang tumong sa pangutana maoy aron mahibaloan ang gihunahuna sa atong kaestorya ug dayon gamiton ang Bibliya sa panaghisgot. Apan basin matingala ang tagbalay: ‘Kinsa man ning tawhana, ug nganong nangutana man siya ini?’ Busa paningkamotan nato nga mahimong komportable ang tagbalay sa pagpakig-estorya nato. (Filip. 2:3, 4) Unsaon nato kana paghimo?
16 Nakita sa usa ka nagapanawng magtatan-aw nga epektibo ang mosunod nga paagi: Human matimbaya ang tagbalay, iya kining tunolan ug tract nga Gusto Ka Bang Mahibalo sa Kamatuoran? ug moingon: “Gihatagan namo niini ang mga tawo sa inyong lugar. Gihisgotan niini ang unom ka pangutana nga gisukna sa daghang tawo. Imo ning kopya.” Ang brader miingon nga ang kadaghanan komportableng makig-estorya dihang mahibalo sila sa atong tuyo. Tungod niana, mas sayon ang pagpadayon sa panaghisgot. Dayon pangutan-on sa nagapanawng magtatan-aw ang tagbalay: “Hain niini nga mga pangutana ang imo nang nasukna?” Kon ang tagbalay mopili ug usa, buksan sa brader ang tract ug hisgotan kon unsay giingon sa Bibliya bahin niana. Kon dili mopili ang tagbalay, ang brader ang mopilig pangutana ug ipadayon ang panaghisgot sa paagi nga dili maulawan ang tagbalay. Siyempre, daghag paagi sa pagsugod ug panaghisgot. Sa ubang dapit, kinahanglan natong sundon ang pipila ka kostumbre sa pagtimbaya una nato isulti ang atong tuyo. Hinungdanon nga magmapailin-ilinon kita sa atong presentasyon aron ganahang maminaw ang mga tawo sa atong teritoryo.
PADAYONG SUNDA ANG BULAWANONG LAGDA DIHA SA IMONG MINISTERYO
17. Unsa ang pipila ka paagi nga atong masunod ang Bulawanong Lagda diha sa ministeryo?
17 Nan, unsa ang pipila ka paagi nga atong masunod ang Bulawanong Lagda diha sa atong ministeryo? Atong isipon nga lainlain ang kahimtang sa matag tagbalay. Atong tahoron ang iyang panimalay ug propidad. Maningkamot kitang mosangyaw sa panahon nga ang mga tawo sagad anaa sa ilang balay ug mas andam maminaw. Ug atong ipaambit ang mensahe sa paaging magustohan sa mga tawo diha sa atong teritoryo.
18. Unsa ang mga kaayohan kon atong trataron ang mga tawo sa atong teritoryo sa paaging gusto natong trataron kita?
18 Daghag kaayohan kon atong trataron ang mga tawo sa teritoryo sa paaging gusto natong trataron kita. Kon kita magmatinahoron ug magmasinabtanon, atong mapalamdag ang atong kahayag, mapakita nga hinungdanon ang mga prinsipyo sa Bibliya, ug mahimaya ang atong langitnong Amahan. (Mat. 5:16) Mas daghang tawo ang lagmit madani sa kamatuoran kon tahoron nato sila. (1 Tim. 4:16) Modawat man o dili ang mga tawo sa mensahe sa Gingharian, malipayon kita kay nahibalo nga gibuhat nato ang atong maarangan sa pagpalampos sa atong ministeryo. (2 Tim. 4:5) Atong sundogon si apostol Pablo, kinsa misulat: “Gihimo ko ang tanang butang tungod sa maayong balita, aron ako mahimong mag-aambit niini sa uban.” (1 Cor. 9:23) Hinaot kanunay natong sundon ang Bulawanong Lagda diha sa atong ministeryo.


c: text/html

text:
1Unya gidala si Jesus sa Espiritu Santo ngadto sa dapit nga awaaw aron tintalon sa Yawa. 2Didto nagpuasa si Jesus sulod sa 40 ka adlaw ug 40 ka gabii ug unya gigutom siya. 3Ug miduol kaniya ang Yawa nga nag-ingon, "Anak ka man kaha sa Dios, himoang pan kining mga bato." 4Mitubag si Jesus, "Ang Kasulatan nag-ingon, ‘Ang tawo mabuhi dili sa pan lamang, kondili sa matag pulong usab nga isulti sa Dios.’" 5Unya gidala si Jesus sa Yawa ngadto sa Jerusalem, ang Balaang Siyudad, ug gipatindog siya sa kinatas-ang bahin sa Templo 6ug giingnan, "Anak ka man kaha sa Dios, ambak ngadto sa ubos kay nag-ingon man ang Kasulatan: ‘Ang Dios magsugo sa iyang mga anghel pagbantay kanimo; sapnayon ka nila aron dili maigo sa bato bisan gani ang imong tiil.’" 7Si Jesus mitubag, "Apan nag-ingon usab ang Kasulatan, ‘Ayaw tintala ang Ginoo nga imong Dios.’" 8Unya gidala si Jesus sa Yawa ngadto sa usa ka habog kaayong bukid ug gipakita kaniya ang tanang gingharian sa kalibotan ug ang ilang kaanindot. 9Ang Yawa miingon, "Ihatag ko kanimo kining tanan kon moluhod ka ug mosimba kanako." 10Mitubag si Jesus, "Pahawa, Satanas! Ang Kasulatan nag-ingon, ‘Simbaha ang Ginoo nga imong Dios ug siya lamang ang alagari!’" 11Busa ang Yawa mibiya kaniya ug unya nangabot ang mga anghel ug miatiman kaniya. 12Sa pagkadungog ni Jesus nga gibilanggo si Juan, mibalik siya sa lalawigan sa Galilea. 13Mibiya siya sa Nazaret ug didto mipuyo sa Capernaum, usa ka lungsod daplin sa Lanaw sa Galilea, sa kayutaan sa Zabulon ug Neftali. 14Sa ingon natuman ang gisulti ni propeta Isaias: 15"Yuta sa Zabulon ug yuta sa Neftali, agianan padulong sa dagat, tabok sa Jordan, Galilea, dapit sa mga dili Judio! 16Ang mga tawo nga nagpuyo sa kangitngit nakakitag dakong kahayag! Kanila nga nagpuyo sa mangitngit nga yuta sa kamatayon midan-ag ang kahayag!" 17Sukad niadto si Jesus misugod pagwali nga nag-ingon, "Hinulsoli ang inyong mga sala kay hapit na maghari ang Dios!" 18Samtang naglakaw si Jesus daplin sa Lanaw sa Galilea, nakita niya ang duha ka magsoong mananagat nga namukot: si Simon nga ginganlag Pedro ug si Andres. 19Si Jesus miingon kanila, "Kuyog kamo kanako ug tudloan ko kamo sa pagpanagat ug mga tawo." 20Dihadiha gibiyaan nila ang ilang mga pukot ug mikuyog kaniya. 21Mipadayon siya paglakaw ug nakita niya ang laing duha ka magsoon, si Santiago ug si Juan nga mga anak ni Sebedeo. Didto sila sa ilang sakayan uban sa ilang amahan, nag-ayo sa ilang mga pukot. Gitawag sila ni Jesus 22ug dihadiha gibiyaan nila ang ilang sakayan ug ang ilang amahan ug mikuyog sila kaniya. 23Unya gilibot ni Jesus ang tibuok Galilea ug nagtudlo siya sulod sa ilang mga sinagoga, nagwali sa Maayong Balita bahin sa paghari sa Dios ug nag-ayo sa mga masakiton. 24Mikaylap sa tibuok lalawigan sa Siria ang iyang kabantog ug gidala sa mga tawo ngadto kaniya ang tanang nag-antos sa nagkalainlaing mga sakit ug mga balatian: mga giyawaan, mga patulon, mga paralitiko ug giayo ni Jesus silang tanan. 25Misunod kaniya ang daghang mga tawo gikan sa Galilea, sa Decapolis, sa Jerusalem, sa Judea ug tabok sa Jordan.
Copyright
Learn More

robotstxt: allowed

filter: keep


text:
Politika
- Ang Ingles nga bersiyon ning maong panid mahimo mong mahubad ngadto sa Binisayang Sinugboanon.
Ang politika usa ka proseso diin ang mga desisyon sulod sa usa ka grupo gihimo. Bisan kon ang termino sagad gigamit sa mga kalihokan sulod sa mga kagamhanan, ang politika maobserbaran sa tanang tawhanong interaksiyon sa usa ka grupo, lakip ang sa korporasyon, akademiya, ug mga simbahan.
Ang siyensiya politikal mao ang pagtuon sa politikanhong pamatasan ug ang pagbaton ug paggamit sa gahom.
Tan-awa usab[usba | edit source]
- Ang orihinal nga bersiyon ning maong artikulo gibase sa Iningles nga bersiyon niini sa Wikipedyang Ingles.


text:
Mga Katarongan Kon Nganong Kasaligan ang Bibliya
3. Nagkahiuyon
Handurawa pananglitan nga gihangyo ang 40 ka tawo nga lainlain ug gigikanan sa pagsulat ug libro, nga ang matag usa gipasulat ug usa ka seksiyon. Ang mga magsusulat nagpuyo sa nagkalainlaing nasod ug busa wala sila magkailhanay. Ang pipila kanila wala mahibalo kon unsay gipanulat sa uban. Sa imong hunahuna, magkahiuyon kaha ang ilang gipanulat diha sa libro?
INGON niana ang Bibliya. * Bisag gisulat sa mas lahi kaayo nga mga kahimtang kay sa gihubit sa ibabaw, kini nagkahiuyon gihapon.
Purpura ba o eskarlata ang kolor sa besti ni Jesus?
Talagsaong mga kahimtang.
Ang Bibliya gisulat ug kapin sa mga 1,600 ka tuig, gikan sa 1513 W.K.P. ngadto sa mga 98 K.P. Busa kadaghanan sa 40 ka magsusulat nagkinabuhi sa lainlaing siglo. Lainlain sila ug mga trabaho. Ang pipila mga mangingisda, ang uban mga magbalantay ug hayop ug dihay mga hari, ug usa kanila doktor.
Nagkahiuyon ang mensahe.
Usa lang ang dugokang tema sa mga magsusulat sa Bibliya: ang pagbindikar sa katungod sa Diyos sa pagmando sa katawhan ug ang katumanan sa iyang katuyoan pinaagi sa iyang langitnong Gingharian, nga usa ka tibuok kalibotang kagamhanan. Kana nga tema gihisgotan sa unang higayon diha sa Genesis, gidetalye sa sunod nga mga basahon, ug gitapos sa Pinadayag.—Tan-awa ang “Unsay Gihisgotan sa Bibliya?” sa panid 19.
Nagkauyon ang mga detalye.
Ang mga magsusulat sa Bibliya nagkauyon bisan sa gagmayng mga detalye, apan kasagaran kini wala tuyoa. Pananglitan, ang magsusulat sa Bibliya nga si Juan nag-asoy kanato nga sa dihang nangabot ang mga tawo aron sa pagpamati kang Jesus, si Felipe maoy gipangutana ni Jesus kon asa mopalit ug tinapay nga ipakaon sa mga tawo. (Juan 6:1-5) Sa asoy ni Lucas, siya miingon nga kini nahitabo duol sa siyudad sa Betsaida. Si Juan nakahisgot sa unang bahin sa iyang basahon nga taga-Betsaida si Felipe. (Lucas 9:10; Juan 1:44) Siyempre si Felipe ang pangutan-on ni Jesus kay taga-didto man siya. Ang mga detalye nagkauyon, apan kini wala tuyoa. *
Nagkahiuyon bisag may mga kalainan.
Dunay mga kalainan ang pipila ka asoy, apan dili ba madahom nato kini? Ingnon ta nga usa ka grupo sa mga tawo nakasaksi ug usa ka krimen. Kon magkaparehas ang tanang pulong ug mga detalye nga isulti sa matag usa, dili ba magduda ka nga gisabotan nang daan ang ilang gisulti? Siyempre ang testimonya sa matag usa medyo molahi depende sa iyang panglantaw. Ingon usab niini ang mga magsusulat sa Bibliya.
Palandonga ang usa ka pananglitan. Purpura (morado) ba ang kolor sa besti ni Jesus sa adlaw nga namatay siya, sumala sa giasoy ni Marcos ug Juan? (Marcos 15:17; Juan 19:2) O eskarlata (hayag nga pula) ba, sumala sa giingon ni Mateo? (Mateo 27:28) Mahimong husto kining duha, kay ang purpura may pagkapula man. Depende sa lugar nga gibarogan sa nagtan-aw, ang kolor sa besti medyo molahi tungod sa palibot ug sa kahayag nga maigo diha niini. *
Ang mga magsusulat sa Bibliya nagkahiuyon, nga nagpakita lamang nga kasaligan ang ilang gipanulat.
^ par. 4 Ang Bibliya gilangkoban ug 66 ka basahon, nga ang unang basahon niini mao ang Genesis ug ang kataposan mao ang Pinadayag.
^ par. 7 Alang sa uban pang pananglitan sa panagkauyon nga sama niini, tan-awa ang mga panid 16-17 sa brosyur nga Usa ka Basahon Alang sa Tanang Tawo, nga gipatik sa mga Saksi ni Jehova.
^ par. 9 Alang sa dugang impormasyon, tan-awa ang kapitulo 7 nga nag-ulohang “Ang Bibliya ba Nagsupak sa Iyang Kaugalingon?” sa librong Ang Bibliya—Pulong sa Diyos o sa Tawo? nga gipatik sa mga Saksi ni Jehova.


text:
Arangkada of Leo Lastimosa for April 26, 2010
Marcos sa Senado?
Andam na bang mga Pilipinhon pagpalingkod og usa ka Marcos sa Senado? Kon tuohan ang surveys sa SWS ug Pulse Asia, seguro nang modaog si Kongresista Ferdinand "Bongbong" Marcos pagka senador karong Mayo 10. Nahimutang siya gikan sa ikawalo ngadto sa ikanapu nga luna sa labing uwahing surveys niadtong Marso.
Kon tuohan sab ang mga nangampanya alang ni Marcos dinhi sa Sugbo ug Kabisay-an, daghang nahinangop sa iyang kandidatura. Usa sa iyang labing suod ug sinaligang higala, si Komentarista Choy Torralba sa DYRF, nitandi sa iyang popularidad ngadto sa kahumot ni Senador Loren Legarda sa iyang pagpanghawod sa piniliay sa Senado niadtong 1998.
-o0o-
Sa pagduaw ni Marcos sa Arangkada sa DYAB Abante Bisaya, managlahi ang mga reaksiyon nga iyang nadawat gikan sa mga tigpaminaw. May mga nidayeg sa kalantip sa iyang salabotan ug sa kamakiangayon sa iyang mga sugyot pagsulbad sa mga suliran sa ilegal nga drugas ug kakabos ug sa pagpalambo sa agrikultura ug sa turismo. May nisugyot gani nga mas haom siya sa Malakanyang.
Apan may pipila sab nga nisalikway sa iyang bansagon. Gibunyagan nila nga dakong pagpangahas ang iyang pagpapili sa Senado bisan padayon pang gitunglo ang iyang amahan, si kanhi presidente Ferdinand Marcos, tungod sa lapad nga pangurakot ug pagpangyatak sa tawhanong katungod sa iyang 14 ka tuig nga diktadura gikan sa 1972 ngadto sa 1986. Gani, may nanawag nga naghilak nga nitug-an nga nagbukal ang iyang dugo pagkabati niyang Marcos.
-o0o-
Di ni maoy unang pagsuway ni Marcos pagsud sa nasudnong politika. Nidagan siya apan napilde pagka senador niadtong 1995. Iyang igsuon, si Imee Marcos, naglaraw sab unta apan nibakwi sa iyang kandidatura pagka senador niadtong 2007. Giangkon sa mga Marcos nga di pa andam ang katawhang Pilipinhon pagdawat nila niadtong mga tuiga.
Karon wa nang kabatyag si Bongbong nga dakong palas-unon ang ilang bansagon. Gani nakahatag pa nig bentaha niya. Kay lahi sa iyang kaubanang mga piliunon, di na siya kinahanglan nga magpaila sa iyang kaugalingon. Napalambo sang iyang kampanya sa wa pa makalimot nga mga higala sa iyang amahan.
-o0o-
May tigpaminawng nangutana unsay mahitabo kon modaog siya ug si Senador Noynoy Aquino. Matod ni Bongbong di angayng tubagon ang pangutana kay seguro siyang makadaog ang ilang kandidato sa Partido Nacionalista nga si Senador Manny Villar. Apan gitubag gihapon niya: Makatrabaho siya uban ni bisan kinsang presidente.Sundon ba niyang mga tunob sa iyang amahan? Niangkon siyang nasunod ang pamatasan sa iyang amahan apan lahi nang pamolitika karon aron gamitan sa mga paagi sa kapin na sa 50 ka tuig ang nilabay. Gipuypoy niyang kahadlok sa bag-ong diktadura. Apan giangkon nga iyang amahan ang nagtukod sa unang taytayan sa Mandaue ug Mactan, sa tugpahanan sa Mactan ug sa economic zones. [30] leo_lastimosa@abs-cbn.com


text:
1 Cronica 17Ang Pulong Sang Dios (HLGN)
Ang Promisa sang Dios kay David
(2 Sam. 7:1-17)
17 Sang nagaestar na si David sa iya palasyo, nagsiling siya kay Propeta Natan, “Ari ako nagaestar sa matahom nga palasyo nga hinimo halin sa kahoy nga sedro, pero ang Kahon sang Kasugtanan sang Ginoo ara lang sa tolda.” 2 Nagsabat si Natan kay David, “Himua ang gusto mo nga himuon, kay ang Dios nagaupod sa imo.”
3 Pero sadto mismo nga gab-i nagsiling ang Dios kay Natan, 4 “Lakat, kag silinga ang akon alagad nga si David nga amo ini ang akon ginasiling: ‘Indi ikaw ang magapatindog sang templo nga pagaestaran ko. 5 Wala pa ako makaestar sa templo halin sang tion nga ginpaguwa ko ang mga Israelinhon sa Egipto hasta subong. Nagasaylo-saylo lang ako nga ang akon ginaestaran tolda. 6 Sa akon pagsaylo-saylo upod sa akon katawhan nga mga Israelinhon, wala ako magreklamo sa ila mga pangulo nga akon ginsugo sa pag-atipan sa ila nga wala nila ako pagpatindugi sang matahom nga templo nga hinimo halin sa kahoy nga sedro.’”
7 “Silinga pa gid si David nga ako, ang Ginoo nga Makagagahom, nagasiling, ‘Manugbantay ka sang una sang mga karnero, pero ginpili ko ikaw nga magdumala sa akon katawhan nga mga Israelinhon. 8 Gin-updan ko ikaw bisan diin ka nagkadto, kag ginpapierdi ko sa imo ang tanan mo nga kaaway. Karon, pabantugon ko ikaw pareho sa iban nga bantog nga mga tawo sa kalibutan. 9 Ginhatagan ko na sang permanente nga lugar ang akon katawhan nga mga Israelinhon. May kaugalingon na sila nga elistaran kag wala na sing may magtublag sa ila. Indi na sila pagpiguson sang malaot nga mga tawo pareho sang una, 10 halin sang tion nga nagbutang ako sang mga pangulo sa akon katawhan nga mga Israelinhon. Pierdihon ko man ang tanan mo nga kaaway. Ako, ang Ginoo, nagasugid sa imo nga magahari permi ang isa sang imo mga kaliwat. 11 Kon mapatay ka na kag ilubong upod sa imo mga katigulangan, pabuslon ko sa imo ang isa sa imo mga anak, kag palig-unon ko ang iya ginharian. 12 Siya ang magapatindog sang templo para sa akon, kag siguraduhon ko nga ang iya mga kaliwat amo ang magahari hasta san-o. 13 Mangin pareho ako sa isa ka amay sa iya, kag mangin pareho siya sa isa ka anak sa akon. Magapabilin ang akon gugma sa iya, indi pareho sa akon ginhimo kay Saul nga imo ginbuslan nga hari. 14 Padumalahon ko siya sa akon katawhan kag ginharian, kag ang iya mga kaliwat magahari hasta san-o.’”
15 Ginsugid ni Natan kay David ang tanan nga ginpahayag sang Dios sa iya.
Ang Pangamuyo ni David
(2 Sam. 7:18-29)
16 Dayon nagsulod si Haring David sa Tolda nga sa diin ara ang Kahon sang Kasugtanan. Nagpungko siya didto sa presensya sang Ginoo kag nagpangamuyo, “Ginoong Dios, sin-o gid bala ako kag ang akon pamilya nga ginpakamaayo mo ako sing pareho sini? 17 Kag karon, O Dios, may promisa ka pa gid parte sa palaabuton sang akon pamilya. Ginkabig mo ako nga daw pinakadungganon nga tawo. O Ginoong Dios, 18 ano pa bala ang akon mahambal sa imo parte sa imo pagpadungog sa akon? Kay nahibaluan mo naman kon sin-o gid ako nga imo alagad. 19 O Ginoo, tungod sa akon nga imo alagad kag suno sa imo kabubut-on, ginhimo mo ining dalagko nga mga butang kag ginpahibalo sa akon. 20 Wala gid sing pareho sa imo, Ginoo, kag wala na sing iban pa nga Dios magluwas sa imo. Wala kami sing may nabatian nga may dios nga pareho sa imo. 21 Kag wala na sing katawhan nga pareho sa imo katawhan nga Israelinhon. Amo lang ini nga nasyon sa kalibutan nga imo ginhilway sa pagkaulipon agod mangin imo katawhan. Nangin bantog ka tungod sang gamhanan kag makatilingala nga mga butang nga ginhimo mo sang gintabog mo ang mga nasyon paagi sa imo katawhan nga ginpaguwa mo sa Egipto. 22 Ginhimo mo ang mga Israelinhon nga imo katawhan sa wala sing katapusan, kag ikaw, Ginoo, nangin ila Dios.
23-24 “Kag karon, Ginoo, tumana ang imo promisa sa akon nga imo alagad kag sa akon pamilya, agod matabo ini kag agod mangin bantog ka sa wala sing katapusan. Dayon magasiling ang mga tawo, ‘Ang Ginoo nga Makagagahom amo ang Dios sang Israel.’ Kag ang akon pamilya magapadayon hasta san-o sa imo presensya. 25 May kaisog ako sa pagpangamuyo sini sa imo nga akon Dios, tungod kay ginpahayag mo sa akon nga imo alagad nga magahari permi ang isa sa akon mga kaliwat.
26 “O Ginoo, matuod ka nga Dios. Ginpromisa mo ining maayo nga mga butang sa akon nga imo alagad. 27 Kag karon nalipay ka sa pagpakamaayo sa akon pamilya agod magapadayon ini hasta san-o sa imo presensya. Kay kon magpakamaayo ka Ginoo, ang imo pagpakamaayo wala sing katapusan.”


text:
1Human niini mibiya si Pablo sa Atenas ug miadto sa Corinto. 2Didto gikatagbo niya si Aquila, usa ka Judio nga natawo sa Ponto, nga bag-o pa lang nga miabot gikan sa Italia kauban sa iyang asawa nga si Priscila tungod sa mando ni Emperador Claudio nga papahawaon sa Roma ang tanang mga Judio. Miduaw kanila si Pablo 3ug tungod kay managsama man ang ilang pangita nga mao ang pagpamuhat ug mga tolda, mitipon siya pagpuyo kanila aron mag-uban sila sa ilang buhat. 4Matag adlawng Igpapahulay nakiglantugi siya sulod sa sinagoga aron pagkabig sa mga Judio ug sa mga Grego. 5Sa pag-abot ni Silas ug ni Timoteo gikan sa Macedonia, gigamit ni Pablo ang tanan niyang panahon alang sa pagwali sa Maayong Balita. Gipamatud-an niya ngadto sa mga Judio nga si Jesus mao ang Mesiyas. 6Sa dihang misupak sila ug nagbiaybiay kaniya, iyang giyabyab ang abog sa iyang bisti ug miingon, "Kon dili kamo maluwas, inyo kanang sayop! Wala akoy labot. Sukad karon moadto ako sa mga dili Judio." 7Busa mibiya siya didto ug mipuyo siya sa balay sa usa ka dili Judio nga ginganlag Titio Justo nga nagtuo sa Dios. Ang iyang balay kasikbit sa sinagoga. 8Si Crispo nga pangulo sa sinagoga mituo sa Ginoo, lakip ang iyang tibuok panimalay. Daghan usab nga mga taga-Corinto ang nakadungog sa Maayong Balita ang mituo ug gibunyagan. 9Usa ka gabii niana, pinaagi sa panan-awon, ang Ginoo miingon kang Pablo, "Ayaw kahadlok! Padayon sa pagwali 10kay ako nag-uban kanimo. Walay makapasipala kanimo kay daghan sa mga taga-dinhi ang nagtuo kanako." 11Busa nagpabilin si Pablo didto sulod sa usa ka tuig ug tunga ug gitudloan niya ang mga tawo sa pulong sa Dios. 12Sa dihang si Galio mao na ang Romanhong gobernador sa Grecia, naghiusa ang mga Judio ug gidakop nila si Pablo ug gidala ngadto sa hukmanan. 13Miingon sila, "Kining tawhana nagdani sa mga tawo sa pagsimba sa Dios sa paagi nga supak sa atong balaod!" 14Sa dihang mosulti na unta si Pablo, miingon si Galio sa mga Judio, "Kon siya nakalapas pa sa balaod sa lungsod, tabangan ko unta kamo. 15Apan kay mahitungod man kini sa mga pulong ug mga ngalan ug sa inyong kasugoan, kamong mga Judio ang angay mohusay niini. Dili ako maghukom niining mga butanga!" 16Ug gipagula niya sila sa hukmanan. 17Unya ilang gidakop si Sostenes nga pangulo sa sinagoga ug gikulata atubangan sa hukmanan. Apan wala kini tagda ni Galio. 18Human niini, nagpabilin si Pablo sa Corinto sulod sa daghang mga adlaw uban sa mga kaigsoonan; unya mibiya siya kanila ug milawig kuyog ni Priscila ug Aquila paingon sa Siria. Sa wala pa siya mogikan sa Cencrea nagpaupaw siya tungod sa panaad nga iyang gihimo. 19Miabot sila sa Efeso diin gibilin niya si Priscila ug si Aquila. Unya miadto siya sa sinagoga ug nakiglantugi sa mga Judio. 20Gihangyo siya sa mga tawo sa pagpabilin didto sa dugayng panahon apan wala siya mosugot. 21Hinuon, sa pagbiya na niya, giingnan niya sila, "Kon motugot ang Dios, mobalik ako." Unya milawig siya gikan sa Efeso. 22Sa pag-abot niya sa Cesarea, miadto siya sa Jerusalem ug gipangomusta niya ang iglesia ug unya milahos siya sa Antioquia. 23Wala madugay, migikan siya ug miagi sa kayutaan sa Galacia ug Frigia ug gilig-on niya ang tanang mga magtutuo. 24May usa ka Judio nga ginganlag Apolos nga taga-Alejandria nga miadto sa Efeso. Maayo siyang mosulti ug batid sa Kasulatan. 25Namatuto siya sa pagtulon-an sa Ginoo ug sa dakong kadasig nagsulti siya ug nagtudlo sa husto mahitungod kang Jesus. Hinuon, ang bunyag lamang ni Juan ang iyang nahibaw-an. 26Maisogon siya nga misulti didto sa sinagoga. Sa pagkadungog ni Priscila ug ni Aquila kang Apolos gidala nila siya sa ilang balay ug gisaysayan sa hustong kahulogan sa pagtulon-an sa Dios. 27Sa dihang mihukom si Apolos nga moadto sa Grecia, ang mga magtutuo sa Efeso mibulig kaniya pinaagi sa pagsulat ngadto sa mga kaigsoonan sa Grecia aron dawaton siya nila. Sa pag-abot niya nakatabang siyag dako sa mga tawo nga tungod sa grasya sa Dios nahimong mga magtutuo. 28Gilupig niya sa lantugi ang mga Judio pinaagi sa lig-on niyang mga katarongan nga nagmatuod gikan sa Kasulatan nga si Jesus mao ang Mesiyas.
Copyright
Learn More


text:
Gitahod ba sa mga Saksi ni Jehova ang Ubang Relihiyon?
Among gisunod ang tambag sa Bibliya nga “
tahora ang tanang tawo”—bisag unsa pay ilang tinuohan. (1 Pedro 2:17, Maayong Balita Biblia) Pananglitan, sa ubang nasod dunay libolibo ka Saksi ni Jehova. Bisan pa niana, wala namo impluwensiyahi ang mga politiko o mga magbabalaod sa pagbabag o pagdili sa buluhaton sa ubang relihiyon. Wala usab kami mangampanya nga maghimog balaod ang gobyerno aron sundon sa katilingban ang among moral ug relihiyosong baroganan. Hinunoa, among gitahod ang uban sama sa ilang pagtahod kanamo.—Mateo 7:12.
Pagkat-og Dugang
Malinawong Katawhan Nagdepensa sa Ilang Maayong Ngalan
Sa unsang paagi gidepensahan sa mga Saksi ni Jehova ang ilang reputasyon sa Russia?
Ang Maayong Relihiyon Nagpasundayag ug Inigsoong Gugma
Unsa nga relihiyon ang nagtudlo sa ilang mga membro nga dili makigbahin sa politika, dili magpihigpihig tungod sa rasa o kahimtang sa kinabuhi?


text:
LIBOG SA BASURA
Ang pagbuwag sa mga basura—paglahi sa malata gikan sa di malata nga mga biya—sayon rang sultihon. Apan labihang lisora nga himuon. Dali ra ang pagbutang og duha ka basurahan. Mas tungason ang pagpili asa ilabay ang unsang basura.
Nasinati ni nako sa usa ka dakong tindahan sa Sugbo. Ilabay na untang basiyo nakong botelya sa tubig apan naglibog ko asang basurahana. Wa katabang sa akong kawsa nga di lang duha kon dili upat ka basurahan ang kapilian ug labihang hanapa sa marka alang sa di na kaayo tin-aw nakong mga mata. Nagpataka na lang kog labay sa botelya dayong duko ug panghinaot nga way nakakita.
-o0o-
Paglusad sa Kapamilya Backyard Gardening Project, kanus-a nakat-onan nako nga makapatambok diay sa mga tanom ang malata nga mga basura, gilain na nako ang panit sa mga prutas, mga bukog ug mga mumho gikan sa mga papel, mga lata ug mga plastik. Nga nakasulbad dayon sa kabaho ug sa kanunayng pagkapuno sa among basurahan.
Ug nakapatumaw sa lain nakong gimbuhaton—kinahanglang dad-on matag adlaw ang malata nga mga basura gikan sa akong pinuy-anan sa Pagsabungan ngadto sa gialagaran nga sibyaanan sa Jagobiao, diin nahimutang ang among garden. Salamat sa akong pangedaron, kasagaran nalimtan kay sa nahinumdoman ang iglalabay nga basura. Akong asawa maoy makasulti ninyo sa kadako sa kalainan sa pagsulti ug sa paghimo.
-o0o-
Ang Google, usa sa labing malampusong kompaniya sa internet, nakakita og sulbad sa kalisod sa garbage segregation. Gitangtang nila ang mga basurahan sa matag lamesa sa ilang mga kawani ug gipulihan og usa ka dakong basurahan sa tumoy sa buhatan. Matag higayon nga dunay iglalabay, ang mga kawani napugos pagbiya sa ilang mga lamesa ug pagpaingon sa basurahan. Kasinatian sa Google nagpakita nga samtang maglakaw ang ilang mga kawani makaangkon og kahigayonan paghunahuna asa ang labing tukma nga basurahan alang sa ilang gibitbit nga biya.
Wa man gud ta maanad pagbuwag sa basura. Maong nagkinahanglan tag panahon pagkat-on sa bag-ong paagi. Hinaot nga may pailob ta pagpanalipod sa kalikopan.
-o0o-
Maong nakasabot ko sa pagkisikisi ni Bise Mayor Carlo Fortuna sa Mandaue sa pagpatak-op ni Mayor Jonas Cortes sa basurahan sa Umapad ug pagpakuha sa mga basurahan sa dagkong kadalanan. Lisod tinuod kon pakalitan ang mga tawo pag-usab sa ilang naandan.Apan wa pakaliti ang mga Mandauehanon. Si Fortuna ug iyang pinangga nga mayor, si Teddy Ouano, ang nagsugod sa segregation. Nga gihimong panagang apan wa mapatuman sa pagpamalit sa mahalong mga basurahan ug pagtukod og billboards sa dagway ni Ouano. Igo lang napanunod ni Cortes ang mga basurahan way labot ang billboards. Naabtan og duha ka tuig si Cortes pagtul-id sa kahiwian. Apan mao nay giingon nga. "better late than later." [30] leo_lastimosa@abs-cbn.com


text:
Ang unom ka kasong plunder nga giatubang ni kanhi presidente Gloria Arroyo ug ang pagtagutago na sa kanhi diktador sa Libya nga si Moammar Gaddafi di makahupay sa kabalaka sa mga feeling hawod nga hapit na mapupos ang ilang gahom. Bisan unsaon og ulug-ulog ang ilang kaugalingon, nahibawo nga inihap na lang ang ilang malipayong mga adlaw.
Kasagaran nila nahadlok nga nagtan-aw sa 2013. Kanus-a mapupos nang ilang termino, o di na makadaog kon magpasubli sa katungdanan, o segurong mapilde kon modagan og lain o mas taas nga katungdanan. Unsa may ilang himuon? Mas magpakahawod ba ug mas magpahimus? O magbinut-an na pangandam sa pag-abot sa adlaw sa panudya?
-o0o-Ang tang-an nga mga politiko nahibawo nga ang politika weather-weather lang. Nga kon hapsay ang panahon angayng ipakayab ang layag aron makuha ang tanang gusto, makab-ot bisan unsay tinguhaon ug matagbaw ang bisan unsang panginahanglan. Apan inig daot sa panahon, angayng manghipos sa layag, motago sa baybayon ug maghuwat sa paglabay sa unos.
Apan may mga politiko nga nabag-ohan nga sa kataposan niabot nang ilang panahon, nahigam pag-ayo sa makabuhong nga mga bunga sa gahom ug di pa andam nga modailos pagbalik sa ilang pagka kanhi sumusunod lang. Kon unsa katugbaw sa ilang panglantaw mao sab kasipa sa bundak sa ilang pagkahagbong.
-o0o-Nalapas nila ang batakan nga lagda sa paghupot og gahom: Pagpataas sa imong mga mata aron makahawok sa mga bituon apan pagpabilin sa imong mga tiil nga magtugkad sa yuta. Sa ingon, di ka managana paggamit sa gahom hangtod sa labing taas niya nga kinapungkayan apan pinugngan sa kamatuoran nga di ni molungtad hangtod sa kahangturan.
Nagpatuyang sa ilang gibati. Nagpahubog sa gahom. Nagpaundayon sa ilang kahawod. Nakalimot nga ang gahom nga ilang gihuptan hinatag sa katawhan: Busa angayng gamiton alang sa kaayuhan sa kinabag-an, di alang sa personal nga kabulahanan. Ug nakumbinser nga sila ray kamao, o silay labing takos.
-o0o-Ang nag-ung-ong nga pagkapukan ni Arroyo ug ang pagtagutago nang Gaddafi maoy pahinumdom ngadto sa mga gamhanan nga di nila kagawongan ang panahon. Makadasig sab ning pahinumdom sa katawhan nga way pagpakabana nga makawang, nga ang matag pakigbisog may kapuslanan ug nga ang bul-og sa makiangayon nga kausaban mahimong malangay apan di kapugngan.
Kon bisan sa nahitabo nilang Arroyo ug Gaddafi ug sa mga nag-una nila ang mga feeling hawod di lang gihapon maleksiyon, sila ang sunod nga masunog sa sulad sa kaalaotan. Kon ang katawhan inay madasig pagbugtaw sa mas sanag nga ugma magpabiling magpakahilom ug mangiyugpos, way kalainan sa nasawot nga mga balili, nga nagduko nga gipulipulihan sa ataon nga kagabhion ug ngiob nga kadlawon, sa way pagyahat paglili bisan sa gamayng bidlisiw sa banagbanag. [30] leo_lastimosa@abs-cbn.com


text: 19 Karon sa nahuman na si Jesus sa pagsulti niining mga pulonga, siya mipahawa sa Galilea ug miadto sa mga utlanan sa Judea tabok sa Jordan.+2 Labot pa, ang dakong mga panon sa katawhan misunod kaniya, ug didto iyang giayo sila.+3 Ug ang mga Pariseo miduol kaniya, nga may tuyo sa pagtental kaniya ug nag-ingon: “Subay ba sa balaod nga ang usa ka lalaki makigdiborsiyo sa iyang asawa sa bisan unsang matang sa pasikaranan?”+4 Sa pagtubag siya miingon: “Wala ba ninyo mabasa nga siya nga naglalang kanila sukad sa sinugdan nagbuhat kanila nga lalaki ug babaye+5 ug nag-ingon, ‘Tungod niini ang usa ka lalaki mobiya sa iyang amahan ug sa iyang inahan+ ug moipon sa iyang asawa, ug ang duha mahimong usa ka unod’?+6 Mao nga dili na sila duha, kondili usa ka unod. Busa, kon unsay gihiusa pagyugo sa Diyos ayaw ipabulag ni bisan kinsang tawo.”+7 Sila miingon kaniya: “Nan, nganong naglagda man si Moises nga maghatag kaniya ug sulat-pamatuod sa pagbulag ug sa pagdiborsiyo kaniya?”+8 Siya miingon kanila: “Si Moises, tungod sa katig-a sa inyong kasingkasing,+ nagtugot kaninyo sa pagdiborsiyo sa inyong mga asawa, apan dili ingon niana ang kahimtang sukad sa sinugdan.+9 Ako magaingon kaninyo nga bisan kinsa nga makigdiborsiyo sa iyang asawa, gawas kon tungod sa pakighilawas, ug magminyog lain makapanapaw.”+10 Ang mga tinun-an miingon kaniya: “Kon kana ang kahimtang sa usa ka lalaki labot sa iyang asawa, dili maayo nga magminyo.”+11 Siya miingon kanila: “Dili ang tanang tawo makahatag ug luna alang sa maong mga pulong, kondili kadtong adunay gasa lamang.+12 Kay adunay mga eunuko nga natawong ingon niana gikan pa sa tagoangkan sa ilang inahan,+ ug adunay mga eunuko nga gihimong eunuko sa mga tawo, ug adunay mga eunuko nga naghimo sa ilang kaugalingon nga mga eunuko tungod sa gingharian sa mga langit. Siya nga makahatag ug luna alang niini magahatag ug luna niini.”+13 Unya ang mga bata gidala kaniya, aron iyang ikatapion ang iyang mga kamot diha kanila ug makaampo; apan gibadlong sila sa mga tinun-an.+14 Hinunoa, si Jesus miingon: “Pasagdi lang ang mga bata, ug ayaw sila babagi sa pagduol kanako, kay ang gingharian sa mga langit ilaha sa mga ingon kanila.”+15 Ug iyang gitapion ang iyang mga kamot diha kanila ug mibiya gikan didto.+16 Karon, tan-awa! ang usa ka tawo miduol kaniya ug miingon: “Magtutudlo, unsang maayo ang kinahanglan ko nga buhaton aron maangkon ang kinabuhing walay kataposan?”+17 Siya miingon kaniya: “Nganong nangutana ka man kanako bahin sa kon unsay maayo? Adunay usa nga maayo.+ Apan, kon buot ka nga makasulod sa kinabuhi, sunda nga mapinadayonon ang mga sugo.”+18 Siya miingon kaniya: “Hain man niini nila?”+ Si Jesus miingon: “Aw, Dili ka magbuno,+ Dili ka manapaw,+ Dili ka mangawat,+ Dili ka magsaksig bakak,+19 Pasidunggi ang imong amahan ug ang imong inahan,+ ug, Higugmaon mo ang imong silingan sama sa imong kaugalingon.”+20 Ang batan-ong lalaki miingon kaniya: “Akong gisunod kining tanan; unsa pay akong kulang?”21 Si Jesus miingon kaniya: “Kon buot ka nga mahingpit, lakaw ug ibaligya ang imong mga kabtangan ug ipanghatag sa mga kabos ug makabaton ka ug bahandi sa langit,+ ug umari ka mahimong akong sumusunod.”+22 Sa pagkadungog sa batan-ong lalaki niini nga mga pulong, siya milakaw nga naguol, kay siya naghupot man ug daghang kabtangan.+23 Apan si Jesus miingon sa iyang mga tinun-an: “Sa pagkatinuod ako magaingon kaninyo nga malisod gayod sa usa ka datong tawo nga makasulod sa gingharian sa mga langit.+24 Ako magaingon usab kaninyo, Mas sayon pa sa usa ka kamelyo nga makalusot sa mata sa dagom kay sa usa ka datong tawo nga makasulod sa gingharian sa Diyos.”+25 Sa nadungog kana sa mga tinun-an, sila nagpahayag ug dako kaayong kahibulong, nga nag-ingon: “Kinsa ba gayod diay ang maluwas?”+26 Mitan-aw kanila sa nawong, si Jesus miingon kanila: “Sa mga tawo kini imposible, apan sa Diyos ang tanang butang posible.”+27 Unya sa pagtubag si Pedro miingon kaniya: “Tan-awa! Gibiyaan namo ang tanang butang ug nagsunod kanimo; unsa man gayod unya ang among makuha niana?”+28 Si Jesus miingon kanila: “Sa pagkatinuod ako magaingon kaninyo, Sa paglalang-pag-usab, sa dihang ang Anak sa tawo molingkod sa iyang mahimayaong trono, kamo nga nagsunod kanako molingkod usab sa napulog-duha ka trono, nga magahukom sa napulog-duha ka tribo sa Israel.+29 Ug ang matag usa nga nagbiyag mga balay o mga igsoong lalaki o mga igsoong babaye o amahan o inahan o mga anak o mga yuta tungod sa akong ngalan magadawat ug pilo-pilo pa ug makapanunod sa kinabuhing walay kataposan.+30 “Apan daghan nga nauna ang maulahi ug ang naulahi mauna.+


text: 30 Ug ang pulong ni Jehova nagpadayon sa pagdangat kanako, nga nag-ingon:2 “Anak sa tawo, panagna, ug pag-ingon,+ ‘Mao kini ang giingon sa Soberanong Ginoong Jehova: “Tiyabaw kamo, ‘Pagkaalaot sa maong adlaw!’+3 kay ang adlaw haduol na, oo, ang adlaw nga iya ni Jehova haduol na.+ Usa ka adlaw sa mga panganod,+ kana maoy usa ka tinudlong panahon sa kanasoran.+4 Ug usa ka espada modangat gayod sa Ehipto,+ ug mahitabo ang grabeng kasakit sa Etiopia sa dihang ang usa mapukan nga pinatay sa Ehipto ug ilang panguhaon ang bahandi niini ug panglumpagon ang mga patukoranan niini.+5 Ang Etiopia+ ug ang Put+ ug ang Lud ug ang tibuok nagkasagol nga panon+ ug ang Kub ug ang mga anak sa yuta sa pakigsaad—uban kanila sila mangapukan pinaagi sa espada.”’+6 “Mao kini ang giingon ni Jehova, ‘Ang mga tigpaluyo sa Ehipto mangapukan usab, ug ang garbo sa kusog niini mapaubos.’+“‘Gikan sa Migdol+ hangtod sa Syene+ sila mangapukan didto pinaagi sa espada,’ mao ang giingon sa Soberanong Ginoong Jehova.7 ‘Sila usab mangahimong biniyaan taliwala sa kayutaan nga biniyaan, ug ang iyang mga siyudad maanaa mismo taliwala sa gun-ob nga mga siyudad.+8 Ug sila makaila gayod nga ako mao si Jehova sa dihang sugniban ko sa kalayo ang Ehipto ug ang tanan niyang mga magtatabang mangalaglag.+9 Nianang adlawa ang mga mensahero manggula gikan sa akong atubangan sakay sa mga barko, aron pakurogon ang masaligon-sa-kaugalingon nga Etiopia.+ Ug modangat sa ilang taliwala ang grabeng kasakit sa adlaw sa Ehipto, kay, tan-awa! kini moabot.’+10 “Mao kini ang giingon sa Soberanong Ginoong Jehova, ‘Pahunongon ko usab ang panon sa katawhan sa Ehipto pinaagi sa kamot ni Nabucodonosor nga hari sa Babilonya.+11 Siya ug ang iyang katawhan uban kaniya, ang mga malupigon sa kanasoran,+ pasudlon aron gun-obon ang yuta. Ug bakyawon nila ang ilang mga espada batok sa Ehipto ug pun-on ang yuta sa mga pinatay.+12 Ug himoon ko ang kasapaan sa Nilo+ nga mamalang yuta ug ibaligya ang yuta ngadto sa kamot sa mga tawong daotan,+ ug himoon ko nga biniyaan ang yuta ug ang katugob niana pinaagi sa kamot sa mga estranyo.+ Ako, si Jehova, ang nagsulti niini.’+13 “Mao kini ang giingon sa Soberanong Ginoong Jehova, ‘Laglagon ko usab ang makaluod nga mga idolo+ ug pahunongon ko ang walay-bili nga mga diyos gikan sa Nop,+ ug wala na unyay pangulo gikan sa yuta sa Ehipto; ug ibutang ko ang kahadlok diha sa yuta sa Ehipto.+14 Ug himoon ko nga biniyaan ang Patros+ ug sugniban sa kalayo ang Zoan+ ug pahamtangan ko sa paghukom ang No.+15 Ug ibubo ko ang akong kaaligutgot+ sa Sin, ang kuta sa Ehipto, ug laglagon ko ang panon sa katawhan sa No.+16 Ug sugniban ko sa kalayo ang Ehipto. Ang Sin mag-antos gayod sa grabeng kasakit, ug ang No mailog pinaagi sa mga gawang; ug kon labot sa Nop—aduna unyay mga kaaway panahon sa adlaw!17 Kon bahin sa mga batan-ong lalaki sa On+ ug sa Pibeset, sila mangapukan pinaagi sa espada, ug ang mga siyudad mangabihag.18 Ug sa Tehapnes+ ang adlaw mongitngit, sa dihang balion ko didto ang mga yugo sa Ehipto.+ Ug ang garbo sa iyang kusog pahunongon ko diha kaniya.+ Kon bahin kaniya, ang mga panganod motabon kaniya,+ ug ang mga lungsod nga sakop niya mangabihag.+19 Ug ako magpahamtang ug mga paghukom sa Ehipto;+ ug sila makaila gayod nga ako mao si Jehova.’”20 Ug nahitabo sa dugang pa nga sa ikanapulog-usa ka tuig, sa unang bulan, sa ikapito ka adlaw sa bulan, ang pulong ni Jehova midangat kanako, nga nag-ingon:21 “Anak sa tawo, pagabalion ko ang bukton ni Paraon nga hari sa Ehipto,+ ug, tan-awa! dili gayod kini pagabugkosan aron mamaayo pinaagi sa pagbutang ug bendahe sa pagbugkos niini,+ aron kini mamalig-on sa paggunit sa espada.”22 “Busa mao kini ang giingon sa Soberanong Ginoong Jehova, ‘Ania, ako batok kang Paraon nga hari sa Ehipto,+ ug pagabalion ko ang iyang mga bukton,+ ang lig-on ug ang bali,+ ug ipahulog ko ang espada gikan sa iyang kamot.+23 Ug patibulaagon ko ang mga Ehiptohanon taliwala sa mga nasod ug patibuagsahon ko sila taliwala sa mga kayutaan.+24 Ug palig-onon ko ang mga bukton sa hari sa Babilonya+ ug ihatag ko ang akong espada sa iyang kamot,+ ug pagabalion ko ang mga bukton ni Paraon, ug ingong usa ka tawong nasamdan nga ikamatay siya magaagulo sa hilabihan atubangan kaniya.+25 Ug palig-onon ko ang mga bukton sa hari sa Babilonya, ug ang mga bukton mismo ni Paraon manghuyhoy; ug sila makaila gayod nga ako mao si Jehova sa dihang ihatag ko ang akong espada sa kamot sa hari sa Babilonya ug siya magbakyaw gayod niini batok sa yuta sa Ehipto.+26 Ug patibulaagon ko ang mga Ehiptohanon taliwala sa mga nasod+ ug patibuagsahon ko sila taliwala sa mga kayutaan; ug sila makaila gayod nga ako mao si Jehova.’”


text:
2 Ka Proyekto Sa Surigao Norte Aprubado Na Sa PACAP
Ang Philippine-Australian Community Assistance (PACAP) nga gipangulohan sa PACAP Advisory Committee sa Manila ming-aprub sa 2 sa tulo ka proyekto nga giduso sa Prov’l Stakeholders Committee (PSC) nga gipangulohan ni Arturo Cruje, sa Prov’l Planning and Development Office nga mao usab ang chairperson dinhi sa probinsya sa Surigao del Norte.
Ang duha ka aprobadong mga proyekto mao ang Natural Resources Enhancement ug ang Health and Disaster Management Project sa General Luna. Ang tanang proyekto ubos sa PACAP pagadumalahon sa mga non-government organizations (ngo’s).
Ang proyekto sa General Luna pagadumalaon sa Bread for Emergency Assistance and Development Inc. (BREAD, Inc) ug ang Sison Upland Enhancement Project 2 (SURE2) sa Kasanyangan Rural Development Foundation, Inc.
Ang mga proyekto hiniusang pagadumalahon sa NGOs, Municipal Planning and Development Office, Agriculture Office uban na ang barangay ug ang local nga kagamhanan sa General Luna ug Sison. (Marx Rev Buenavidez/Periodico Surigao)


text:
KAPITULO 83
Imbitasyon sa Pagpangaon—Kinsay Gidapit sa Diyos?
LEKSIYON BAHIN SA PAGPAUBOS
GIDAPIT NGA MGA BISITA NAGPASUMANGIL
Human ayoha ni Jesus ang tawong nanghupong, nagpabilin pa gihapon siya sa balay sa Pariseo. Namatikdan ni Jesus nga ang ubang bisita nanglingkod sa puwesto nga para sa tinahod nga mga bisita, ug gigamit niya kining higayona aron tudloan ang mga tawo bahin sa pagpaubos.
Si Jesus miingon: “Kon may modapit nimo sa usa ka kombira sa kasal, ayawg lingkod sa labing dungganong dapit kay basig may laing dinapit nga mas inila kay kanimo. Ug ang nagdapit kaninyo moduol ug moingon kanimo, ‘Siyay palingkora dinhi.’ Unya mopahawa ka nga naulawan ug molingkod sa labing ubos nga dapit.”—Lucas 14:8, 9.
Si Jesus mipadayon: “Kon dapiton ka, adto lingkod sa labing ubos nga dapit, aron dihang duolon ka sa nagdapit nimo siya moingon, ‘Higala, adto lingkod sa prominenteng dapit.’ Unya mapasidunggan ka atubangan sa tanang bisita.” Dili lang ni basta pagpakitag maayong pamatasan. Si Jesus nagpatin-aw: “Kay si bisan kinsa nga magbayaw sa iyang kaugalingon ipaubos, ug siya nga magpaubos sa iyang kaugalingon pagabayawon.” (Lucas 14:10, 11) Siya nagdasig sa mga mamiminaw nga magmapaubsanon kanunay.
Dayon si Jesus nagtudlog lain pang leksiyon sa Pariseo nga nagdapit niya—kon unsaon nga mapalipay ang Diyos dihang mangimbitar ug pangaon. Siya miingon: “Kon maghikay kag paniudto o panihapon, ayawg dapita ang imong mga higala o mga igsoon o mga paryente o ang imong mga silingang dato. Kay basig ila sab kang dapiton ingong balos kanimo. Apan kon maghikay kag kombira, dapita ang mga kabos, bakol, buta, ug ubang baldado. Niana magmalipayon ka, kay wala man silay ikabalos nimo.”—Lucas 14:12-14.
Natural lang nga mangimbitar ug mga higala, paryente, o silingan alang sa pagpangaon, ug wala moingon si Jesus nga sayop kana. Pero iyang gipasiugda nga kadtong magtaganag pagkaon sa mga nanginahanglan, sama sa mga pobre, baldado, o buta, dagayang panalanginan. Giingnan ni Jesus ang Pariseo: “Ikaw pagabaslan unya sa pagkabanhaw sa mga matarong.” Miuyon ang usa sa mga bisita ug miingon: “Malipayon siya nga magakaon didto sa Gingharian sa Diyos.” (Lucas 14:15) Iyang gibati nga dako kining pribilehiyo. Pero dili tanan ang may ingon niana nga apresasyon, kay si Jesus miingon:
“Dihay tawo nga naghikay ug dakong panihapon, ug daghan ang iyang gidapit. . . . Gisugo niya ang iyang ulipon nga ingnon ang mga dinapit, ‘Dali na mo, kay andam na ang pagkaon.’ Apan silang tanan mibalibad. Ang una miingon, ‘Nakapalit kog uma ug kinahanglan nako ning adtoon ug tan-awon. Pasensiya na nga dili ko makaadto.’ Ang lain miingon, ‘Nakapalit kog lima ka paris nga baka ug ako una kining sulayan. Pasensiya na nga dili ko makaadto.’ Ang lain pa miingon, ‘Bag-o ra kong naminyo mao nga dili ko makaadto.’”—Lucas 14:16-20.
Mabaw ra kaayo ang ilang mga rason. Kasagaran, ang tawo magsusi daan sa uma o hayop ayha paliton, busa dili siya angayng magdali sa pagsusi niinig otro. Ang ikatulong gidapit wala mangandam ug kasal. Human na ang iyang kasal, busa walay rason nga balibaran ang importanteng imbitasyon. Nasuko ang agalon pagkadungog sa ilang mga pasumangil. Busa iyang giingnan ang ulipon:
“Pagdali, adto sa lagpad nga kadalanan ug sa mga eskinita sa siyudad, ug dad-a dinhi ang mga kabos, buta, bakol, ug ubang baldado.” Gituman kana sa ulipon, pero bisan pa niana, naa gihapoy mga bakante. Busa giingnan siya sa agalon: “Adto sa mga karsada ug mga agianan, ug pugsa sila sa pag-anhi aron mapuno ang akong balay. Kay sultihan ko kamo, walay usa niadtong akong gidapit ang makatilaw sa akong panihapon.”—Lucas 14:21-24.
Gipakita sa ilustrasyon ni Jesus kon giunsa ni Jehova nga Diyos pagdapit ang mga tawo pinaagi kang Jesu-Kristo aron mahimong bahin sa Gingharian sa mga langit. Ang mga Hudiyo, ilabina ang mga lider sa relihiyon, mao ang unang gidapit. Panahon sa ministeryo ni Jesus, kadaghanan nila mibalibad sa imbitasyon. Pero dili lang sila ang imbitado. Klarong gipakita ni Jesus nga sa umaabot dunay ikaduhang imbitasyon para sa ordinaryong mga Hudiyo ug mga kinabig. Human niana, dunay ikatulo ug kataposang imbitasyon para sa mga tawong giisip sa mga Hudiyo nga dili takos atubangan sa Diyos.—Buhat 10:28-48.
Ang gisulti ni Jesus nagpamatuod sa giingon sa usa sa mga bisita: “Malipayon siya nga magakaon didto sa Gingharian sa Diyos.”
Pagkat-og Dugang
Unsa ang Gingharian sa Diyos?
Kinsa ang Hari sa Gingharian sa Diyos, ug unsay malampos sa Gingharian?


text:
Arangkada for September 24, 2006
ALELUYA SA ASEAN
Mahimo ba nga si Ambassador Melchor Paynor, secretary general sa 12th Asean Summit Organizing Committee, motingob sa iyang panahon sa pagpangandam ug pagtino nga malampuson ang higanteng kalihokan unya sa Disyembre? Ug mahimo bang iyang pasagdan ang lokal nga media sa pagtuman sa ilang gimbuhaton?
Gihatagan siya og higayon sa mga haligi sa media sa Sugbo nga makahatag sa iyang sugyot unsay labing dagko ug mahinungdanong kalamboan nga mapaabot atol sa Asean Summit. Apan giabusohan ni Paynor ang pagdapit sa mga tigpasiugda sa Press Freedom Week celebration karong tuiga pinaagi sa pag-insulto sa mga sakop sa media.
Samtang katungdanan ni Paynor ang pagkumbinser sa media nga di pag-usik-usik sa kuwarta ug panahon ang atong pagduma sa Asean Summit, wa siyay katungod sa pagtudlo sa media unsaon pag-cover sa kalibotanong kalihokan.
-o0o-
Wa kong katambong sa panel discussion sa Marcelo B. Fernan Cebu Press Center niadtong Biyernes kay nadungan man sa akong giduma nga Kapamilya Media Forum sa DYAB Abante Bisaya ug Sky Cable sa SM City. Apan maayo ra sab. Kay wa unta kong kapugong sa akong kaugalingon sa pagbaraw sa bugalbugal ni Paynor.
Gitandi man god ni Paynor ang iyang giingong iresponsableng coverage sa lokal nga mga sakop sa media ug sa kalma nga coverage sa langyawng media. Bisan pa kon iyang ginganlan ang tulomanon sa karibal namong network (nagpatuo kunohay nga wa niya tuyoa), tugoting motubag ko nga dakong bakak ang iyang pasangil.
Ang kamatuoran mao nga samtang dunay iresponsableng mga sakop sa lokal nga media, duna say iresponsableng mga sakop sa langyawng media. Ang pananglitan nga gihatag ni Paynor, nga nagsiyagit ang lokal nga reporter samtang pinahimutang ang tingog sa langyawng reporter, maoy pagmatuod sa kataphaw sa iyang kasayuran sa media nga angay siyang maghunahuna og kapitoan ug pito una mangahas sa pagpanghilabot.
-o0o-
Ang gibiliban pag-ayo ni Paynor nga langyaw nga media nasakpang nagmaniobra og mga ebidensiya batok sa draft ni US Pres. George Bush (CBS News) ug nagda og live microphone ug nanglibak sud sa pansayan samtang nag-cover sa diskurso ni Bush sa anibersaryo sa trahedya sa New Orleans (CNN). Dunay mga bulilyaso ang pipila ka sakop sa lokal nga media apan di sila igong sukaranan sa insulto ni Paynor.
Nahadlok hinuon ko nga ang tinuod nga mensahe ni Paynor mao ang pagsuway paghimo sa media nga cheering squad sa Asean Summit. Nga ato na lang pasagdan ug lingiw-lingiwan nga ilang gilaktod sa ngan sa summit ang kasagaran sa kapin na sa P2 bilyones nga balor sa mga transaksiyon aron pag-aleluya sa panagtagbo sa mga lider sa kahugpongan nga wa igdungog nga nihatag og importansiya sa kaayuhan sa kinabag-an sa katawhan sa ilang girepresentahan nga kanasuran. [30] leo_lastimosa@abs-cbn.com


text:
Limay, Bataan
Ang Limay primira klaseng municipalidad nahimutang sa probensya sa Bataan, Pilipinas. Adunay kinatibok-an gidak-on nga 103.60 kilometros quadrado ug nahimutang saikaduhang distrito.
Sumala sa census ni acting 2010, dunay 57,207 katawo. Ang gitudlo nga kodigo postal mao ang 2104.
Mga barangay[usba | edit source]
Ang Limay nabahin ngadto sa 12 ka barangay.
- Alangan
- Kitang I
- Kitang 2 & Luz
- Lamao
- Landing
- Población
- Reformista
- Townsite
- Wawa
- Duale
- San Francisco de Asis
- St. Francis II


text: 26 Nianang adlawa+ kining awita pagaawiton+ diha sa yuta sa Juda:+ “Kami adunay malig-on nga siyudad.+ Ang kaluwasan iyang ginapahimutang ingong mga paril ug kuta.+2 Buksi ninyo ang mga ganghaan+ aron ang matarong nga nasod nga nagmatinumanon makasulod.+3 Ang kiling nga pinaluyohan pag-ayo imong panalipdan sa mapinadayonong pakigdait,+ tungod kay diha kanimo ang usa nagasalig.+4 Salig kamo kang Jehova+ sa tanang panahon, kay anaa kang Jah Jehova ang Bato+ sa mga panahong walay tino.5 “Kay iyang gipukan kadtong mga nagpuyo sa hataas nga dapit,+ ang hataas nga lungsod.+ Iyang gipaubos kini, iyang gipaubos kini sa yuta; iyang gipadapat kini sa abog.+6 Ang tiil magyatak niini, ang mga tiil sa sinakit, ang mga tunob sa mga timawa.”+7 Ang alagianan sa matarong mao ang katul-iran.+ Tungod kay ikaw matul-id, imong hapsayon ang mismong dalan sa matarong.+8 Oo, sa alagianan sa imong mga paghukom, Oh Jehova, kami naglaom kanimo.+ Ang imong ngalan ug ang imong handomanan+ mao ang gitinguha sa kalag.+9 Uban sa akong kalag ako nagtinguha kanimo sa kagabhion;+ oo, uban sa akong espiritu sulod nako ako nagpadayon sa pagpangita kanimo;+ tungod kay, sa dihang adunay mga paghukom gikan kanimo alang sa yuta,+ ang pagkamatarong+ mao gayod ang makat-onan sa mga molupyo sa mabungahong yuta.+10 Bisan pag ang daotan pagakaluy-an, siya dili gayod makakat-on ug pagkamatarong.+ Diha sa yuta sa katul-iran siya dili magminatarong+ ug dili makakita sa kahalangdon ni Jehova.+11 Oh Jehova, ang imong kamot gipataas,+ apan sila wala makakita niini.+ Sila makakita ug mangaulaw+ sa kasibot alang sa imong katawhan. Oo, ang kalayo+ alang sa imong mga kaaway molamoy kanila.12 Oh Jehova, ikaw magpakanaog ug pakigdait kanamo,+ tungod kay bisan ang tanan namong mga buluhaton imong gihimo alang kanamo.+13 Oh Jehova nga among Diyos, ang ubang mga agalon gawas kanimo milihok nga samag mga tag-iya kanamo.+ Pinaagi kanimo lamang nga kami magahisgot sa imong ngalan.+14 Sila mga patay; sila dili mabuhi.+ Kay walay gahom sa kamatayon,+ sila dili mobangon.+ Busa imong giliso ang imong pagtagad aron laglagon mo sila ug wagtangon ang tanang paghisgot kanila.+15 Ikaw nagdugang sa nasod; Oh Jehova, ikaw nagdugang sa nasod;+ ikaw naghimaya sa imong kaugalingon.+ Imong gipasangkad sa halayo ang tanang utlanan sa yuta.+16 Oh Jehova, sa panahon sa kasakit ilang giliso ang ilang pagtagad nganha kanimo;+ ilang gipahayag ang hinagawhaw nga pag-ampo sa dihang sila imong gidisiplina.+17 Ingon sa usa ka babayeng mabdos nga hapit nang manganak, nga may kasakit sa pagbati, nga motiyabaw tungod sa kaul-ol sa pagpanganak, kami nahimong ingon usab tungod kanimo, Oh Jehova.+18 Kami nagmabdos, kami nagbati;+ kami, ingnon ta, nanganak ug hangin. Walay tinuod nga kaluwasan nga among nahimo kon mahitungod sa yuta,+ ug walay gipanganak nga mga molupyo alang sa mabungahong yuta.+19 “Ang imong mga patay mangabuhi.+ Ang akong mga patayng lawas—sila mobangon.+ Pagmata ug paghugyaw sa kalipay, kamong mga pumoluyo sa abog!+ Kay ang imong yamog+ maoy ingon sa yamog sa mga malba,+ ug ang yuta magtugot bisan niadtong walay gahom sa kamatayon nga mahimugso.+20 “Lakaw, akong katawhan, sulod ngadto sa inyong sulod nga mga lawak, ug sirhi ang mga pultahan luyo kaninyo.+ Panago kamo sa makadiyot lamang hangtod nga ang mahukmanong pagsaway molabay.+21 Kay, tan-awa! si Jehova mogula gikan sa iyang dapit aron maningil sa kasaypanan sa molupyo sa yuta batok kaniya,+ ug ang yuta tinong magpadayag sa iyang pagpabanaw ug dugo+ ug dili na magtabon sa iyang mga pinatay.”+


text:
Andam sa piniliay
Abellana National School—Dul-an sa 17,000 ka mga botante ang magpanon paingon dinhi tibuok adlaw karong adlawa pagsalmot sa makasaysayanon nga labing unang nasudnong automated nga piniliay. Gibahin sila sa 17 ka mga presinto nga pulos dunay tagsa ka PCOS machine ug tagsa ka compact flash cards.
Kon way kakulian, mangabli ang mga presinto sa alas-7 karong buntag, mahuman ang botasyon sa wa pay alas-6 sa gabii, maka-transmit dayon ang tanang presinto sa resulta sa piniliay sud lang sa lima ka gutlo, ug mahibaw-an na kinsay bag-ong mayor, bise mayor, mga kongresista ug mga konsehal sa Dakbayan sa Sugbo sa wa pay alas-8 karong gabii.
-o0o-
Wa matinuod ang labing dagkong kahadlok sa nagpakabana nga mga sektor atol sa tibuok adlaw nga pagsuway ug pagselyo sa PCOS machines dinhi tibuok adlaw gahapon. Nakabasa nang mga makina sa tanang gilawog nga sample ballots. Ang ihap sa PCOS nitakdo sa manumano nga ihap sa Board of Election Inspectors (BEIs).
Sa usa ka presinto, gipalihug sa BEI ang representante sa C-Cimpel sa pagtuyo pagtuldok lang sa mga oval sa iyang balota. Tuod man, ang makina niluwa sa balota ug nireklamo sa "inadequate markings." Watcher sa Kusog nituyo pagsobra og taptap sa ovals sa pagka konsehal. Giluwa sang balota ug giingnan nga nag-"overvote" siya. Ang mga nagtinarung gyod pagmarka sa mga balota gipahalipayan og "Congratulations!"
-o0o-
Tungod sa kakuwang sa giya gikan sa Comelec ug Smartmatic, pipila ka BEIs nahiagom sa mosunod nga kasaypanan:
· Namarkahan nang tanang napu ka sample ballots una nabasahi sa BEI chairman ang bag-ong lagda nga paunhan diayg hungit og blangkong balota ang PCOS;
· Naggamit na sa BEI ang thermal paper nga may selyo sa Comelec ug nga maoy gamiton sa adlaw sa piniliay una nakit-i ang pakapin nga lukot sa yanong papel alang sa mock elections; ug
· Nalangay pagsugod bisag pila na ka takna nga nagpaabot ang mga sakop sa BEIs ug mga representante sa C-Cimpel kay gipaabot pang wa gyod pakita nga mga representante sa BOPK ug Kusug.
-o0o-
Matag human og selyo sa PCOS machine, namakpak sa kahinangop ang mga sakop sa BEIs ug mga watchers. Di lang tungod kay makapahuway na sila ug makapangandam sa adlaw sa piniliay. Kon dili tungod sa pagkatuman sa ilang pangandoy nga di mahugno ang kaligdong sa piniliay sa bag-ong teknolohiya sa piniliay.Nabalaka hinuon kong maghuot pag-ayong mga botante tungod sa kahuot sa classrooms ug hallways dinhi. Mas maayong mosayo aron di matanggong sa way kinutobang pila. Palihug pagda og pandong aron di maluto sa huwaw. Ug ayaw kalimot pagda og tubig ug pagkaon aron nga di uhawon ni gutumon kon simbako malangay sa pagbotar. [30] leo_lastimosa@abs-cbn.com


text:
Arangkada of Leo Lastimosa for July 7, 2010
Media ug gabinete
Ambot kinahanglan pa nga seminaron ang mga sakop sa gabinete ni Pres. Noynoy Aquino unsaon pagpakiglambigit sa media. Di na sila kinahanglan nga magkuha og resource persons nga mga eksperto sa media ug public relations aron pagpasabot sa batakan nilang mga gimbuhaton di lang ngadto sa media kon dili, ug labi na, ngadto sa mga magbubuhis nga, segun sa ilang pangu, maoy tinuod nilang amo:
· Pagpakisayod unsay labing dagko ug dinalian nga mga panginahanglan sa nagkalainlaing mga hut-ong sa katilingban nga ilang gialagaran; ug
· Pagpasabot sa ilang mga programa ug unsay kapuslanan ngadto sa kinabag-an sa nasud ug sa katawhan.
-o0o-
Hinaot nga way sukaranan ang mga pagduda nga ang mga sakop sa gabinete inay tudloan sa makiangayon nga pakiglambigit sa media hulhogan na hinuon unsaon pagmaniobra sa media. Kansang mga sakop mopalabi sa mga opisyal nga di kamaong manubag sa ilang mga pangutana kay sa mga tinubdan nga nakamenos nila.
Angayng pasabton ang mga sakop sa gabinete ni Aquino nga ang sayop nga tubag sa media mas maayo pa kay sa paglikay-likay og tubag sa ilang mga pangutana. Nga maoy bisyo nilang kanhi presidente Gloria Macapagal-Arroyo ug sa iyang gabinete. Wa sila manambong og seminar mahitungod sa media. Igo lang gipakaon ug gipainom ug gisuburnohan ang mga sakop sa media nga ilang natental.
-o0o-
Sayop gyod hinuon si Presidential Spokesman Edwin Lacierda sa pakiglalis sa mga sakop sa media nga ilang gibakwi ang Memorandum Circular No. 1 di tungod sa sayop kon di tungod sa language "fine-tuning." Si Lacierda, isip tigpamaba sa kampanya ni Aquino, suhito na sa media. Ang bugtong katin-awan sa iyang bulilyaso mao nga nasudlan nang iyang ulo og gagmayng bakukang sa gahom.
Sayop sab si Education Secretary Armin Luistro pagpasangil sa media nga nasayop sa sex education. Daghang hambogerong sakop sa media. Masuko sila kon pahibaw-on sa ilang sayop. Mas maayong sultihan na lang unsay gituohan ni Luistro nga sakto.
-o0o-
Di angayng maalarma ang Malakanyang sa giingon nilang kapakyas sa media pagtahud sa naandan nga "honeymoon period" sa unang 100 ka adlaw sa bag-ong pamunoan. Di angayng ikahasol nga karon pa lang gikuti-kuti nang pagka-uwahi ni Aquino sa iyang mga lakaw, sa sayop sa iyang labing unang kamandoan ug sa panag-unay sa iyang mga dumadapig.Angayng pangandaman ang di kapugngan nga pag-abot sa panahon nga ang mga sakop sa media magsugod na og pangutana, ug nianang higayona may sukaranan nang mga magbubuhis nga maningil, unsa nay nahitabo sa ilang gipasalig nga pagbadlong sa grabe nga pangurakot, paghaw-as sa katawhan gikan sa lapad nga katimawa ug matinud-anon nga pagpatuman sa balaod, bisan kinsa ang hingtungdan ug bisan kinsa pa ang maig-an. [30] leo_lastimosa@abs-cbn.com


text:
Kalendaryong Gregoryano
Ang kalendaryong Gregoryano mao ang kalendaryo nga gigamit sa kinabag-ang bahin sa kalibotan. Kini usa ka modipikasyon sa kalendaryong Hulyano. Kini unang gi-propose sa Neyopolitanong doktor nga si Aloysius Lilius, ug gidekri ni Papa Gregorio XIII (kang kinsa kini ginganlan) pagka-Pebrero 24 1582.
Ang kalendaryong Gregoryano gihimo tungod kay ang mean year sa kalendaryong Hulyan taas ra, hinungdang ang ekwinoks bernal inanayng moatras sa tuig sa kalendaryo.
Ang mga tuig sa bag-ong kalendaryo nagagamit gihapon sa sistema sa Kalendaryong Hulyan, nga nagsugod sa tradisyonal nga "incarnation year" ni Jesus, ang gitawag nga erang "Anno Domini" (AD), nga usahay tawgon usab ug Kumong Era (Common Era), o CE.
Ang Kalendaryong Gregoryano misulbad sa problemang pangkalendaryo pinaagi sa pagtangtang ug 10 ka adlaw aron magkadungan ang kalendaryo sa mga seasons. Gimugna usab ang mosunod nga mga lagda bahin sa mga leap yaer:
Ang tanang tuig nga divisible (mabahin nga walay sobra o remainder) sa 4 maoy leap year, gawas niadtong mga tuig nga divisible usab ug 100. Apan ang mga centurial years nga divisible ug 400 leap years gihapon. Pananglitan, ang tuig 1900 kay dili usa ka leap year tungod kay divisible man kini ug 100 apan dili sa 400. Apan ang tuig 2000 usa ka leap year kay divisible man kini ug 400.
Sa kaniadtong Kalendaryong Hulyan, tanang tuig nga divisible ug 4 pulos leap year.
Mga reperensiya[usba | edit source]
- Gregorian reform of the calendar: Proceedings of the Vatican conference to commemorate its 400th anniversary, 1582-1992, ed. G. V. Coyne, M. A. Hoskin, and O. Pedersen (Vatican City: Pontifical Academy of Sciences, Specolo Vaticano, 1983).
Tan-awa usab[usba | edit source]
Mga sumpay sa gawas[usba | edit source]
- Inter Gravissimas, Gregory XIII's bull introducing the new calendar (Latin and French)
- Inter Gravissimas (Latin and French plus English)
- British Calendar Act 1751
- Frequently Asked Questions about Calendars
- The Perpetual Calendar Gregorian Calendar adoption dates for many countries.
- Synoptical Julian - Gregorian calendar Compare Old and New Style dates 1582 - 2100.


text:
Sugilanon 10: Ang Daku nga Anaw
SA GUA sang arka, ang mga tao wala gihapon magpati nga maanaw. Mahimu gid nga nagkadlaw pa gid gani sila. Apang nian nag-untat sila sa pagkadlaw.
Sa hinali ang tubig nagtupa. Husto si Noe! Apang ulihi na karon para kay bisan sin-o nga magsulod sa arka. Ang ganhaan ginsirhan sing maayo ni Jehova.
Wala madugay ang manubo nga duta natabonan. Ang tubig nangin subong sang dalagku nga suba. Hinadlokan ang mga tao. Abaw, daw ano gid ang handum nila nga kuntani namati sila kay Noe. Apang ulihi na karon.
Sa 40 ka adlaw kag 40 ka gab-i ang tubig nagbubo gikan sa langit. Naglab-ot ini tubtob sa mga kilid sang mga bukid, kag wala madugay bisan ang pinakamataas nga mga bukid nalapawan. Gani subong ginsiling gid sang Dios, ang tanan nga tao kag sapat sa gua sang arka napatay. Apang ang tanan sa sulod naluas.
Gintib-ong sang tubig ang arka, kag naglutaw ini sa ibabaw sang tubig. Nian isa ka adlaw, sang maghulaw ang ulan, ang adlaw nagsilak. Daw ano nga talan-awon! Isa lang ka daku nga dagat bisan diin. Ang lamang nga makita amo ang arka nga nagalutaw sa ibabaw.
Ang mga higante wala na karon. Tanan sila napatay, upod sa ila mga iloy kag sang tanan malain nga tao. Apang ano ang natabu sa ila mga amay?
Ang mga amay sang mga higante indi mga tao kaangay naton. Mga anghel sila nga nanaug sa duta agod magkabuhi subong mga tao. Gani sang mag-abot ang Anaw, nagbalik sila sa langit subong mga anghel. Apang wala na sila gintugotan nga mangin bahin sang pamilya sang mga anghel sang Dios. Gani sila nangin mga anghel ni Satanas. Ang Biblia nagatawag sa ila nga mga demonyo.
Nian ginpamadlos sang Dios, kag ang tubig sang anaw nagnabaw. Lima ka bulan sang ulihi ang arka nagtungtong sa ibabaw sang bukid. Wala madugay ang mga sa sulod sang arka makakita na sang putokputokan sang mga bukid.
Nian ginpalupad ni Noe ang maitom nga pispis nga ginatawag uwak. Naglupad-lupad ini apang nagbalik, bangod indi ini makakita sing maayo nga halaponan.
Masunod, ginpalupad ni Noe ang salampati. Apang ang salampati nagbalik man bangod wala ini sing mahaponan. Ginpalupad ini ni Noe sa ikaduha nga tion, kag nagbalik ini nga may dahon sang olivo sa iya tuktok. Gani nahibaloan ni Noe nga ang tubig nagnabaw na. Ginpalupad ni Noe ang salampati sa ikatlong tion, kag sang ulihi nakakita ini sing mamala nga duog nga puy-an.
Ang Dios nagsiling karon kay Noe: ‘Gua sa arka. Paupda sa imo ang imo bug-os nga pamilya kag ang mga sapat.’ Kapin sila sa isa ka tuig sa sulod sang arka. Gani mahanduraw naton kon daw ano ka malipayon sila nga mangin sa gua liwat kag buhi.
Genesis 7:10-24; 8:1-17; 1 Pedro 3:19, 20.
Mga Pamangkot:
- Ngaa wala sing makasulod sa arka sang magsugod na sa pag-ulan?
- Pila ka adlaw kag pila ka gab-i nga nagpaulan si Jehova, kag tubtob diin nagdalom ang tubig?
- Ano ang natabu sa arka sang malapawan sang tubig ang duta?
- Naluwas bala sa Anaw ang mga higante, kag ano ang natabu sa mga amay sang mga higante?
- Ano ang natabu sa arka pagligad sang lima ka bulan?
- Ngaa nagpalupad si Noe sing uwak?
- Paano nahibaloan ni Noe nga nagnabaw na ang tubig sa ibabaw sang duta?
- Ano ang ginsiling sang Dios kay Noe sa tapos sia kag ang iya pamilya nagtener sa arka sing kapin sa isa ka tuig?
Dugang pa nga mga pamangkot
- Basaha ang Genesis 7:10-24.
Daw ano ka bug-os nga nalaglag ang kabuhi sa duta? (Gen. 7:23)
Daw ano kadugay naghubas ang tubig sang Anaw? (Gen. 7:24)
- Basaha ang Genesis 8:1-17.
Paano ginapakita sang Genesis 8:17 nga wala magbag-o ang orihinal nga katuyuan ni Jehova para sa duta? (Gen. 1:22)
- Basaha ang 1 Pedro 3:19, 20.
Sang nagbalik sa langit ang rebelyuso nga mga anghel, ano ang ginhukom sa ila? (Judas 6)
Paano ang kasaysayan ni Noe kag sang iya pamilya nagapalig-on sang aton pagsalig sa ikasarang ni Jehova sa pagluwas sa iya kataohan? (2 Ped. 2:9)
Magtuon sing Dugang Pa
Ano ang Matun-an Naton kay Noe?
I-download ukon i-print ini para mahibaluan mo kon paano mo mailog ang halimbawa sang pagkamatinumanon ni Noe.
‘Naglakat Sia Upod sa Dios’
Ano nga mga kabudlayan ang naatubang ni Noe kag sang iya asawa sa pagpadaku sang ila kabataan? Paano sila nagpakita sing pagtuo sa pagtukod sang arka?


text:
TOPIKO SA KOBER | KON ANG ISA KA PINALANGGA MAPATAY
Sala Bala nga Magpangasubo?
Nagmasakit ka na bala? Ayhan nag-ayo ka dayon, gani nalipatan mo na ini. Indi amo sina ang kasubo kon namatyan ka. “Indi gid madula sing bug-os ang kasubo,” siling ni Dr. Alan Wolfelt sa iya libro nga Healing a Spouse’s Grieving Heart. Pero nagsiling pa sia: “Sa pagligad sang tion kag sa bulig sang iban, magahaganhagan ang imo kasubo.”
Bilang halimbawa, binagbinaga ang reaksion sang patriarka nga si Abraham sang napatay ang iya asawa. Ang Biblia nagasiling nga “naglalaw kag naghibi si Abraham tungod kay Sara.” Ang ekspresyon nga “naglalaw” nagapahangop nga madugay nadula ang iya nga kasubo. * Ang isa pa ka halimbawa amo si Jacob, nga ginpapati nga ang iya anak nga si Jose ginpatay sang mabangis nga sapat. Nangasubo sia “sa sulod sang madamo nga adlaw,” kag indi sia malugpayan sang iya pamilya. Pagligad sang pila ka tuig, nagakalisod sia gihapon sa kamatayon ni Jose.—Genesis 23:2; 37:34, 35; 42:36; 45:28.
Sa karon, madamo man ang nagalalaw bangod sang kamatayon sang isa nga suod sa ila. Binagbinaga ang masunod nga duha ka halimbawa.
“Napatay ang akon bana nga si Robert sang Hulyo 9, 2008. Ang tanan nga adlaw daw pareho lang sang adlaw nga naaksidente sia kag napatay. Kada tapos pamahaw, antes sia magkadto sa iya obra, nagahalok sia sa akon, nagahakos, kag nagasiling ‘I love you.’ Bisan anom na ka tuig ang nagligad, nasakitan ako gihapon. Sa banta ko, indi gid madula ang akon kasubo sa pagkapatay ni Rob.”—Gail, 60 anyos.
“Bisan pa sobra na 18 ka tuig nga napatay ang akon pinalangga nga asawa, nahidlaw gihapon ako sa iya kag nasubuan. Kon may makita ako nga matahom nga talan-awon sa palibot, madumduman ko sia, kag ginahunahuna ko nga manamian gid sia kuntani sang akon nakita.”—Etienne, 84 anyos.
Maathag nga ang kasakit kag ang madugay madula nga kasubo natural lang sa isa nga namatyan. Lainlain ang paagi sang pagpangasubo sang kada tawo, kag indi gid maalamon nga hukman ang reaksion sang mga tawo sa trahedya. Likawan man naton nga pakalainon ang aton kaugalingon kon daw sobra ang aton pagpangasubo. Paano naton malandas ang kasubo?
^ par. 4 Nangasubo man sing malawig ang anak ni Abraham nga si Isaac. Subong sang mabasa naton sa “Iluga ang Ila Pagtuo” nga artikulo sa sini nga isyu, nagapangasubo gihapon si Isaac bisan pa tatlo ka tuig na nga napatay ang iya iloy nga si Sara.—Genesis 24:67.
Magtuon sing Dugang Pa
Pag-atubang sa Kamatayon sang Imo Tiayon
Masakit gid nga mapatyan sing tiayon kag mabudlay ini madula. Binagbinaga kon ngaa ang paglaum nga pagkabanhaw sa Pulong sang Dios makapalugpay gid.


text:
ANG LALANTAWAN (TULUN-AN NGA EDISYON) PEBRERO 2013
Ang Matun-an Naton kay Moises
Binagbinaga ang tatlo ka maayo nga kinaiya ni Moises kag kon ano ang matun-an naton sa iya halimbawa.
Ang Aton Espirituwal nga Palanublion
Pabakura ang imo apresasyon sa aton espirituwal nga palanublion paagi sa pagbinagbinag sang ginhimo ni Jehova para sa mga tawo kag sa iya katawhan.
Ginapabaloran Mo Bala ang Aton Espirituwal nga Palanublion?
Ang paghibalo kag pag-apresyar sa aton espirituwal nga palanublion magabulig sa aton nga mangin determinado sa paghupot sang aton integridad sa Dios.
Napanaksihan ang Guardia sang Pretorio
Si Pablo nagpanaksi sa tanan nga tion. Hibalua kon paano ang iya halimbawa makapalig-on sa imo nga ilugon sia.
Magpabilin sa Nalupyakan ni Jehova nga Nagahatag sing Proteksion
Ano ang nalupyakan nga nagahatag sing proteksion kag paano ang mga sumilimba ni Jehova maproteksionan diri?
Mag-andam sa mga Tinutuyo sang Tagipusuon
Kon kaisa ang aton tagipusuon nagapakamatarong sang isa ka sayop nga buhat. Ano ang makabulig sa aton para mahibaluan kon ano gid ang ara sa aton tagipusuon?
Indi Pagtuguti ang Bisan Ano nga Mag-upang sa Imo sa Pagtigayon sing Kadungganan
Paano ka makatigayon sing kadungganan halin sa Dios? Ano ang mahimo makaupang sa imo sa pagtigayon sini?
Katapo Sia sang Panimalay ni Caifas
Ang pagkadiskobre sang baul nga nasudlan sang mga tul-an ni Miriam nagapamatuod nga ang Biblia nagasugid parte sa matuod nga mga tawo nga naghalin sa matuod nga mga panimalay.
Ang “Indi Gid Malipatan” Nag-abot Suno sa Tion
Hibalua kon paano ang bag-o nga “Creation Drama” nakabulig sa mga Saksi sa Germany sa pag-atubang sa mga pagtilaw sang pagtuo sa tion sang Bug-os Kalibutan nga Inaway II.


text:
Numero 28Ang Pulong Sang Dios (HLGN)
Ang Adlaw-Adlaw nga mga Halad
(Exo. 29:38-46)
28 Nagsiling ang Ginoo kay Moises, 2 “Silinga ang mga Israelinhon nga kinahanglan maghalad sila sa akon sang mga halad nga paagi sa kalayo sa natalana nga tion. Ini nga mga halad amo ang akon pagkaon, kag ang kahamot sini makapalipay sa akon. Gani ihambal ini sa mga Israelinhon: 3 Amo ini ang mga halad nga paagi sa kalayo nga inyo ihalad sa Ginoo: duha ka karnero nga isa ka tuig ang edad kag wala sing deperensya. Halad ini nga ginasunog adlaw-adlaw. 4 Ang isa ihalad sa aga kag ang isa sa hapon, 5 lakip ang halad nga regalo nga duha ka kilo nga harina nga maayo nga klase kag ginmikslahan sang isa ka litro nga mantika nga halin sa olibo nga ginbayo. 6 Amo ini ang pang-adlaw-adlaw nga halad nga inyo sunugon, nga ginsugo sadto sang Ginoo sa inyo sa Bukid sang Sinai. Ang kahamot sini nga halad nga paagi sa kalayo makapalipay sa Ginoo. 7 Ang halad nga ilimnon nga ilakip sa kada karnero, mga isa ka litro nga bino, kag ibubo ini sa balaan nga lugar para sa Ginoo. 8 Amo man ang inyo himuon sa ikaduha nga karnero nga ihalad ninyo sa hapon. Lakipan man ninyo ini sang halad nga regalo kag halad nga ilimnon. Halad ini nga paagi sa kalayo, kag ang kahamot sini makapalipay sa Ginoo.
Ang mga Halad sa Adlaw nga Inugpahuway
9 “Sa Adlaw nga Inugpahuway, maghalad kamo sang duha ka karnero nga isa ka tuig ang edad kag wala sing deperensya, lakip ang halad nga ilimnon kag ang halad nga regalo nga apat ka kilo nga harina nga maayo nga klase kag ginmikslahan sang mantika. 10 Amo ini ang halad nga ginasunog kada Adlaw nga Inugpahuway, wala labot sa pang-adlaw-adlaw nga halad lakip ang iya sini nga halad nga ilimnon.
Ang Binulan nga Halad
11 “Sa kada nahauna nga adlaw sang bulan maghalad kamo sa Ginoo sang halad nga ginasunog. Ang inyo ihalad duha ka torite nga baka, isa ka gulang nga karnero nga lalaki, kag pito ka bataon nga karnero nga lalaki nga isa ka tuig ang edad. Ini tanan kinahanglan wala sing deperensya. 12-13 Lakipan ninyo ini sang halad nga regalo nga maayo nga klase nga harina kag ginmikslahan sang mantika—anom ka kilo sa kada torite nga baka, apat ka kilo sa gulang nga karnero, kag duha ka kilo sa kada bataon nga karnero. Mga halad ini nga ginasunog, kag ang kahamot sini makapalipay sa Ginoo. 14 Ang kada torite nga baka lakipan sang halad nga ilimnon nga duha ka litro nga bino. Ang gulang nga karnero lakipan sang isa kag tunga ka litro nga bino. Kag ang kada bataon nga karnero lakipan sang isa ka litro nga bino. Amo ini ang binulan nga halad nga ginasunog nga inyo pagahimuon sa kada umpisa sang bulan sa bug-os nga tuig. 15 Maghalad pa gid kamo sa Ginoo sang isa ka kanding nga lalaki bilang halad sa pagpakatinlo. Himuon ninyo ini wala labot sang pang-adlaw-adlaw nga halad nga ginasunog kag sa iya sini nga halad nga ilimnon.
Ang mga Halad sa Tion sang Piesta sang Paglabay sang Anghel kag sang Piesta sang Tinapay nga Wala sing Inugpahabok
(Lev. 23:4-8)
16 “Saulugon ninyo ang Piesta sang Paglabay sang Anghel sa ika-14 nga adlaw sang nahauna nga bulan. 17 Pagkasunod nga adlaw magasugod ang pito ka adlaw nga piesta. Kag sa sulod sang pito ka adlaw indi kamo magkaon sang tinapay nga may inugpahabok. 18 Sa nahauna nga adlaw sang sini nga piesta, indi kamo mag-obra kundi magtipon kamo sa pagsimba sa Ginoo. 19 Maghalad kamo sa Ginoo sang halad nga ginasunog nga duha ka torite nga baka, isa ka gulang nga karnero nga lalaki, kag pito ka bataon nga karnero nga lalaki nga isa ka tuig ang edad. Ini tanan kinahanglan wala sing deperensya. 20 Lakipan ninyo ini sang halad nga regalo nga maayo nga klase nga harina kag ginmikslahan sang mantika—anom ka kilo sa kada torite nga baka, apat ka kilo sa gulang nga karnero 21 kag duha ka kilo sa kada bataon nga karnero. 22 Maghalad man kamo sang isa ka lalaki nga kanding bilang halad sa pagpakatinlo agod mapatawad kamo sa inyo mga sala. 23 Ihalad ninyo ini nga mga halad wala labot sang pang-adlaw-adlaw nga halad nga ginasunog kada aga. 24 Sa amo nga paagi ihalad ninyo ini nga mga halad nga paagi sa kalayo bilang pagkaon sang Ginoo. Himuon ninyo ini kada adlaw sa sulod sang pito ka adlaw. Ang kahamot sini nga mga halad makapalipay sa Ginoo. Ihalad ninyo ini wala labot sang pang-adlaw-adlaw nga halad nga ginasunog kag sang iya sini halad nga ilimnon. 25 Sa ikapito nga adlaw, indi kamo liwat mag-obra kundi magtipon kamo sa pagsimba sa Ginoo.
Ang mga Halad sa Tion sang Piesta sang Pag-ani
(Lev. 23:9-22)
26 “Sa nahauna nga adlaw sang Piesta sang Pag-ani, sa tion nga maghalad kamo sa Ginoo sang bag-o nga ani nga uyas, indi kamo mag-obra kundi magtipon kamo sa pagsimba sa Ginoo. 27 Maghalad kamo sang halad nga ginasunog: duha ka torite nga baka, isa ka gulang nga karnero nga lalaki, kag pito ka bataon nga karnero nga lalaki nga isa ka tuig ang edad. Ang kahamot sini nga mga halad makapalipay sa Ginoo. 28 Lakipan ninyo ini sang halad nga regalo nga maayo nga klase nga harina kag ginmikslahan sang mantika—anom ka kilo sa kada torite nga baka, apat ka kilo sa gulang nga karnero, 29 kag duha ka kilo sa kada bataon nga karnero. 30 Maghalad man kamo sang isa ka kanding nga lalaki agod matubos kamo sa inyo mga sala. 31 Ihalad ninyo ini upod sang ila mga halad nga ilimnon, wala labot sang pang-adlaw-adlaw nga halad nga ginasunog kag sang iya sini nga halad nga regalo. Kinahanglan nga ang mga sapat wala sing deperensya.


text:
Pagpakigsulti sa Silingan
Sakiton ba sa Diyos ang mga Tawo sa Impiyerno?
ANG mga Saksi ni Jehova malipayng magpaambit sa mensahe sa Bibliya sa ilang mga silingan. May gikalibgan ka ba sa Bibliya? Gusto ka bang mahibalo bahin sa pagtulon-an sa mga Saksi ni Jehova? Kon mao, ayaw pagpanuko sa pagpangutana nila sa sunod higayon nga sila makig-estorya nimo. Malipay silang motubag sa imong mga pangutana.
Aniay pananglitan sa pagpakigsulti sa usa ka Saksi ni Jehova ngadto sa iyang silingan. Ibutang ta nga Mauricio ang ngalan sa Saksi ug nagsangyaw siya kang Alejandro.
Silotan ba sa Diyos ang mga Daotan?
Mauricio: Nalipay ko nga makita ka pag-usab, Alejandro.
Alejandro: Nalipay sab ko.
Mauricio: Nagsige kog hunahuna bahin sa imong gisulti niadtong dinhi ko.
Alejandro: Unsa gani to?
Mauricio: Miingon ka nga natingala kang ang mga Saksi ni Jehova dili motuog impiyerno.
Alejandro: Bitaw natingala gyod ko. Ug sa tinuoray lang, nalisdan ko sa pagdawat kon nganong dili mo motuo ana.
Mauricio: Salamat nga imo nang gisulti. Gusto gyod nakong mahibal-an ang opinyon sa uban. Kay lainlain mag ideya ang mga tawo bahin sa impiyerno, puwede ba ko nimong sultian kon unsay imong pagtuo niana?
Alejandro: Aw, nagtuo ko nga ang mga daotan kaayo maimpiyerno inigkamatay ug sakiton didto sa walay kataposan.
Mauricio: Daghan ang nagtuo niana. Mangutana ko nimo, Alejandro, nakasinati ka na bag daotang mga butang sa imong kinabuhi?
Alejandro: Oo. Ang akong igsoong babaye gipatay lima ka tuig na ang milabay.
Mauricio: Gikasubo nako kana. Seguradong gimingaw ka niya.
Alejandro: Oo. Kada adlaw kong maghandom niya.
Mauricio: Akong nakita nga gusto gyod sa uban nga dunay impiyerno tungod sa ilang naagoman sa kamot sa daotang mga tawo. Natural, gusto gyod sa inosenteng mga biktima nga magbayad ang daotang mga tawo sa ilang gihimo.
Alejandro: Siyempre! Gusto nakong ang nagpatay sa akong igsoon magbayad sa iyang gibuhat sa among pamilya.
Mauricio: Normal lang kana. Ang Bibliya nagtudlo nga ang Diyos usab masuko sa dihang ang mga inosente mabiktima—ug siya nagsaad nga iyang silotan ang mga daotan. Matikdi ang giingon dinhi sa Isaias 3:11: “Alaot ang daotan!—Katalagman; kay ang pagtratar nga gibuhat sa iyang kaugalingong mga kamot pagabuhaton kaniya!” Busa, makasalig ta nga silotan sa Diyos ang daotang mga tawo.
Alejandro: Apan sa unsang paagi sila masilotan nga wala man kahay impiyerno?
Mauricio: Maayo nà nga pangutana. Sa laktod, silotan sa Diyos ang mga daotan pinaagig walay kataposang kalaglagan. Tagda kon unsay giingon sa Bibliya sa 2 Tesalonica 1:9. Puwede ba nimong basahon?
Alejandro: Sige. “Kini sila makaagom sa hudisyal nga silot sa walay kataposang kalaglagan gikan sa atubangan sa Ginoo.”
Mauricio: Busa nakita nimo, Alejandro, nga ang mga daotan walay paglaom kay ang Diyos magsilot kanilag walay kataposang kamatayon. Wala silay paglaom nga mabanhaw.
Alejandro: Nakasabot ko sa teksto, pero morag dili man nà makataronganon. Ang tanan mamatay. Dili ba angay lamang nga mas bug-at pa niana ang ilang silot?
Unsay Gikinahanglan sa Hustisya?
Mauricio: Nakita nako nga mahunahunaon ka sa hustisya.
Alejandro: Aw, tinuod nà.
Mauricio: Maayo. Ang tinuod, gilalang sa Diyos ang tawo nga may kahibalo sa kon unsay husto ug sayop. Ang Diyos usab mahunahunaon gayod sa hustisya. Apan kon ang mga lider sa relihiyon magtudlo nga silotan sa Diyos ang mga tawo sa impiyerno, sa pagkatinuod ilang gihulagway ang Diyos ingong dili gayod makataronganon.
Alejandro: Unsay buot nimong ipasabot?
Mauricio: Buweno, niay pananglitan. Sinati ka ba sa asoy sa Bibliya bahin kang Adan ug Eva?
Alejandro: Oo. Gidid-an sila sa Diyos sa pagkaon sa bunga sa usa ka kahoy, apan sila misupak.
Mauricio: Husto. Atong tan-awon kining asoya sa Genesis 2:16, 17. Kini nag-ingon: “Si Jehova nga Diyos nagsugo usab niini sa tawo: ‘Gikan sa tanang kahoy sa tanaman makakaon ka hangtod sa pagkatagbaw. Apan kon bahin sa kahoy sa kahibalo sa maayo ug sa daotan dili ka gayod mokaon gikan niini, kay sa adlaw nga mokaon ka gikan niini mamatay ka gayod.’” Busa, unsay gisulti sa Diyos nga mahitabo kon si Adan mokaon sa gidiling bunga?
Alejandro: Matod niya, mamatay si Adan.
Mauricio: Husto. Hunahunaa kini: Tungod sa iyang sala, gipahinabo ni Adan nga matawong makasasala ang tanang tawo. * Apan bisan pa sa maong kahimtang, may gisulti ba ang Diyos bahin sa pagsilot diha sa nagkalayong impiyerno?
Alejandro: Wala.
Mauricio: Apan kon si Adan ug Eva nameligro pang sakiton sa walay kataposan, dili ba angayng pasidan-an unta sila sa Diyos? Dili ba mao man kana ang makataronganon ug mahigugmaong butang nga himoon?
Alejandro: Aw, oo.
Mauricio: Tagda usab kon unsay gisulti sa Diyos kang Adan ug Eva human sila makasala. Puwede ba nimong basahon ang Genesis 3:19?
Alejandro: OK. “Sa singot sa imong nawong ikaw magakaon sa tinapay hangtod nga ikaw mobalik sa yuta, kay gikan niini ikaw gikuha. Kay abog ikaw ug sa abog ikaw mopauli.”
Mauricio: Salamat. Sumala sa gipamulong sa Diyos, asa paingon si Adan inigkamatay?
Alejandro: Siya mobalik sa abog.
Mauricio: Husto. Nan karon, dili ka ba mouyon nga aron ang usa makabalik sa usa ka dapit, kinahanglang siya naggikan na didto?
Alejandro: Natural.
Mauricio: Ug diin man si Adan sa wala pa siya lalanga sa Diyos?
Alejandro: Wala siya maglungtad.
Mauricio: Sakto. Ug imong mamatikdan nga walay gihisgotang impiyerno niana nga paghukom sa Diyos. Makataronganon kahang sultian sa Diyos si Adan nga mobalik kini sa yuta diin siya gikuha kon sa pagkatinuod moadto diay kini sa nagkalayong impiyerno?
Alejandro: Dili gayod.
Nagtuman ba ang Yawa sa Kabubut-on sa Diyos?
Mauricio: Duna pay lain natong tagdon bahin sa pagtulon-an sa impiyerno.
Alejandro: Unsa man kana?
Mauricio: Kinsa may sagad isulti sa mga tawo nga maoy “nagdumala” sa impiyerno? Kinsa may giingon nilang magsilot sa mga tawo nga naa sa impiyerno?
Alejandro: Ang Yawa.
Mauricio: Apan, ang Yawa mao ang pangunang kaaway sa Diyos. Kon ipadala sa Diyos ang mga tawo sa nagkalayong impiyerno aron sakiton sa Yawa, dili ba kana magpasabot nga nagtambayayongay ang Diyos ug ang Yawa?
Alejandro: Hmm. Wala baya ko makahunahuna anà.
Mauricio: Sa pag-ilustrar niini—amahan ka, dili ba?
Alejandro: Oo, duna koy anak nga lalaki. Bag-o lang siyang nag-15 anyos.
Mauricio: Handurawa nga ang imong anak nahimong rebelyoso kaayo. Daghan siyag gihimong daotang butang nga nakapaguol nimo. Unsa may imong buhaton?
Alejandro: Ako siyang badlongon.
Mauricio: Seguradong balikbalik nimo siyang tabangan aron magbag-o.
Alejandro: Siyempre.
Mauricio: Ibutang ta nga bisan pa sa tanan nimong paningkamot, wala gyod siya maminaw nimo. Sa ngadtongadto, imong bation nga wala na kay laing mahimo kondili ang pagsilot niya.
Alejandro: Mao gyod.
Mauricio: Apan unsay bation nimo kon imong masayran nga duna diay daotang tawo nga nag-impluwensiya sa imong anak, nga nagtudlo niya sa pagbuhat niadtong tanan niyang gihimong daotan?
Alejandro: Masuko gyod ko anang tawhana.
Mauricio: Karon, gusto nakong mahibal-an kon unsay imong ikasulti niini. Sa pagkasayod nga may usa ka daotan ug imoral nga tawo nga naghulhog sa imong anak nga mosukol nimo, magpatabang ka ba nianang tawhana ug hangyoon siya nga siya na lay mosilot sa imong anak?
Alejandro: Aw, dili gyod! Dili nà makataronganon.
Mauricio: Nan, makataronganon bang hangyoon sa Diyos si Satanas nga Yawa—ang usa nga nag-impluwensiya sa daotang mga tawo—nga mosilot nianang mga tawhana?
Alejandro: Paminaw nako, dili.
Mauricio: Nianang puntoha, kon buot sa Diyos nga silotan ang mga daotan sa impiyerno, ngano man nga ang Yawa—ang pangunang kaaway sa Diyos—motuman sa kabubut-on sa Diyos ug sakiton sila?
Alejandro: Wala gyod ko sukad makahunahuna niana!
Taposon ni Jehova ang Tanang Pagkadaotan
Mauricio: Apan makasalig ka nga ang Diyos molihok batok sa mga daotan. Tingali usa na lang ka teksto ang akong basahon sa pagpatin-aw niining puntoha. Palihog kuno kog basa sa Salmo 37:9.
Alejandro: Sige. “Ang mga mamumuhat ug daotan pagaputlon, apan ang mga nagalaom kang Jehova mao ang magapanag-iya sa yuta.”
Mauricio: Salamat. Imo bang namatikdan kon unsay buhaton ni Jehova sa mga daotan?
Alejandro: Giingon dinhi nga sila pagaputlon sa Diyos.
Mauricio: Husto. Sa ato pa, laglagon niya sila sa dayon. Apan ang mga maayo—“ang mga nagalaom kang Jehova”—mabuhi sa yuta sa walay kataposan. Siyempre, makapangutana ka tingali niini. Pananglitan, nganong dili man pugngan sa Diyos ang mga tawo sa paghimog daotan? Ug kon buot gayod niyang silotan ang mga daotan, nganong wala pa man niya kana himoa?
Alejandro: Nindot nà nga mga pangutana.
Mauricio: Tingali akong ikapakita nimo ang tubag sa Bibliya sa sunod natong panaghisgot. *
Alejandro: O sige, sa sunod na lang.
^ par. 35 Tan-awa ang Roma 5:12.
^ par. 79 Alang sa dugang impormasyon, tan-awa ang kapitulo 11 sa librong Unsay Tinuod nga Gitudlo sa Bibliya? nga gipatik sa mga Saksi ni Jehova.
Pagkat-og Dugang
Nganong Gitugotan sa Diyos ang Pag-antos?
Daghan ang nagtuo nga Diyos ang mabasol sa tanang pag-antos sa kalibotan. Unsay imong hunahuna? Sayra ang giingon sa Diyos bahin sa mga hinungdan sa pag-antos.


text:
ni Marquis de Kintolimbo
KOMENTARYO NI BUTCH BANDILLO
Sa dili pa ta modayeg o mosaway aning balaka, ato una ning kulitogon minus sa pa-epek nga visual aids. (Gikugihan gyod nako og type out ang text.) Atong huboan ning balaka sa iyang gisul-ot nga kamison aron sayon ang pagkumot-kumot sa mga parte nga gidayandayanan. Pero, tagsulat, ayaw lang kabalaka, kay ato sab nga hinol-hinolon ang kamison aron sutaon ang klase sa tela—seda ba o paplin o unsa ba. Unya ato sab nga tan-awon ang balak in all its kaleidoscopic glory.
Sa Dihang Namuso Kong Audrey, Ang Inidoro Mura Na Ug Psychedelic Sunny Side Up
hugaw naglutawlutaw nga kung imong pasiplatan sa ibabaw murag tawgi pero kung imong tutokan murag talong. galing lang, nagkadaiya iyang kolor murag halohalo nga ispesyal sa chowking murag bangaw sa ugma-damlag nga hulaw. pero kung imong ipalayo ang imong panan-aw mura kinig asin ug ang itlog tataw nga sa makausa gipanag-iya sa kanhi usa ka bantris nga buring. nganong nakaingon ko? aww, tan-awa ra gud. ang iyahang pughak di ba adunay winisik sa painting ni pollock. daw bukong nga bag-o pang napulak. klase-klase nga dibuho ang imong maaninag sa iyang bulok. tubol nga walay ulok pormag inkblot ni rorschach. pormang letter v nga mura pod ug langgam nga naglupad pero gidakop sa di maiswag nga kahingpitan. pormag talumtum sa amerkanang green og mata. kay unsang tamaa… ayyy, isla! hala! haskang buanga! awom diays negra. hayan nasayod ang langaw nga sa igong panahon siya adunay lang-at sa adlaw. di angayng kabalak-an ang kasamtangang bugno sa takna. kahibawo ka ba nga inig hunas sa dagat ang baybay mingawon sa kagubot? kay sa katapusan ang tagubtob ug kasikas banwason sa balud nga mokuso-kuso sa tanang hugaw nga naglutawlutaw.
* * * * *
Audrey Stripped Bare by Her Bachelors, Even
1. Ang composition technique nga gigamit dinhi pwede natong tawgon og “stream of psychedelic self-consciousness.” Konektar-konektar lang, pabanda-banda sulod sa inidoro sa kahimatngon. James Joyce jiggled by a joint. Pero lisod sutaon kon duna ba gyod kahay visual prompt ang images dinhi, o gapatuyang lang ang tagsulat og palami. Isip balakero, makaingon ko nga gapatuyang ra ni siyag pasirit. Akong sugyot sa tagsulat: sulayi kunog pahugot og gamay ang nozzle sa hose of free association sa sunod balak nga ingon ini.
Hinuon, dili malalis nga clever ning balaka, ug ang tagsulat suhito sa tradisyonal nga pamaagi sa pamalak. Gani, gihipos sab kintahay sa tagsulat ang nagkaguliyang nga mga pantasma sa iyang faex delicti pinaagi sa pagbalik sa unang imahe sa balak (“hugaw nga naglutawlutaw”).
2. Gisambogan sab ning paagiha sa surrealist technique nga gi-popularize ni Dali, nga iyang gitawag og “paranoiac-critical” method. Pero painting ang gihisgotan ni Dali. Ang paglayat sa pangpang gikan sa painting paingon sa poetry lisod uyamot. Daghang misulay pero nahitumpawak sa bung-aw sa kabalikwaotan. Kining pagkaambaka malamposon, nakakapyot og nag-igdal nga gamot sa kapayas—nakalabang ra tawon, pero nakaigit sab lagi. Abtik hinuon kaayong namupho ang balak sa iyang igit.
3. Apan, hain man si Audrey? Kon ang persona namuso kang Audrey, nganong tai may iyang nakita? Namuso ba siya lusot sa buslot sa kisame? Kun mao, unsay iyang gibuso, ang alimpulo ni Audrey? Di man tingali expected nga mag-handstand si Audrey, no? Kon wa niya tuyoa nga nakapasiklap siya sa inidoro, nganong wa man niya baliki og hisgot si Audrey?
4. Apan, hain na man si Audrey? Kon ang persona namuso kang Audrey, unya tai ang iyang nakita, tingali Audrey maoy angga niya sa Inidoro (ginamit ang technique sa haplological reverse consonance, ha ha). Tai gyod ang iyang tuyo, kay naa ba goy kalambigitan ang Audrey nga babaye sa sunny side up dinhi? Bitaw, sa kadaghan na sa tai nga akong nakit-an, way tai nga ingon ani ka daghan og sagol. Pananglit, kining tawgi. Unsa man ni, kigwa?
* * * * *
My Audrey Hangs Here
1. Makapadani ning balaka sa imong pagtagad. Dili gyod hinuon ka kahunahunag inidoro, bisag wa tay tama, itlog gyod ang atong tan-aw ani. (Kita nga readers — or lookers — four times removed from reality na — or is it five?)
Lami sab ang rainbow-colored nga langit-langit. Ang resulta mora gyod hinuon og gasolina (langit-langit nga nadan-agan sa langit), pero sige lang, kay psychedelic man, deranged ang senses. Rimbaudian merde par excellence.
2. Kon dili lang basahon, dili baya ta lud-on aning balaka. Basin ganig gutomon kadtong mahilig og itlog.
3. Way duda nga dedicated artist ang tagsulat. Dili ni lalim obrahon, bisan kon computer geek pa ang nangitlog ani. Gani, dili ni mahuman og usa ka sitting. Maabtan pag kalibangon ang tagsulat. (Added inspiration gyod hinuon ang pag-adto sa kasilyas.) Wa ta kahibawo, basig gidala niya iyang laptop sa kasilyas unya nag-multitasking siya didto.
4. Mahimong ingnon nga ang pagpakapin sa visuals usa ka subterfuge aron dili maklaro nga kulang og igo ang balak as mere words. Pero mahimo sab ingnon nga mas nakapaduol sa Longinian sublimity ang pictorial complement. Kaon ug kalibang. Oral and anal.
Pero kon dili gyod type sa magbabasa, nindot sab ning balaka himoong design sa greeting card. Padad-i dayon kadtong sa imong mga kaila nga nag-diet. Kon dili sila kasabot og Cebuano, seguroa lang og hubad sa pinulongan nga ilang masabtan.
* * * * *
The Persistence of Audrey
1. Aprub ko aning balaka. Ang tagsulat naay imagination in the order of Marco Evaristti (q.v.).
2. Aprub ko aning balaka. Ang ako lang panghinguto ani naglambigit og duha lamang ka punto: ang ulohan nga tinaod ra, morag ang extant Nike (Winged Victory) nga gitaoran ang abaga sa upaw nga bust ni Homer. Dili pa ulahi nga ilisan ni sa tagsulat. Ikaduha, ang over-all visual experience: nasobrahan ra ang pagkaitlog ini tan-awon—naa pay highlight sa upper right hand side sa pughak. Kon makaya sa tagsulat cum computer artist nga sa pagtan-aw natog usab (o kon hiyongon nato atong mata) makakita tag inidoro, mas nindot. As it is, hinuon, pwede ra man dili usbon pero himoong tigmo: Itlog kon tan-awon pero tai kon basahon.
3. Kon gusto ang tagsulat nga mo-explore sa possibilities aning balaka, akong isugyot nga himoon niyang pormag mapa sa Bohol ang pughak unja padajonon nija ang ijang jama-jama hangtod tajakan sijag ninja.
4. Sa akong tan-aw, kon molahutay lang og tikdol-tikdol sa pamalak ang tagsulat ani, unya dili siya ianod sa iyang predilection for psychedelics, magmalamposon ni siya. Hayan modako ang iyang itlog isip balakero. (Metaphor lang ni, ha.)
P.S. Sorry kon para sa uban way kritisimo nga nahitabo ining akong komentaryo dinhi. Ato lang iangay-angay sa balak ang atong komentaryo.
The Persistence of Audrey
1. Aprub ko aning balaka. Ang tagsulat naay imagination in the order of Marco Evaristti (q.v.).
2. Aprub ko aning balaka. Ang ako lang panghinguto ani naglambigit og duha lamang ka punto: ang ulohan nga tinaod ra, morag ang extant Nike (Winged Victory) nga gitaoran ang abaga sa upaw nga bust ni Homer. Dili pa ulahi nga ilisan ni sa tagsulat. Ikaduha, ang over-all visual experience: nasobrahan ra ang pagkaitlog ini tan-awon—naa pay highlight sa upper right hand side sa pughak. Kon makaya sa tagsulat cum computer artist nga sa pagtan-aw natog usab (o kon hiyongon nato atong mata) makakita tag inidoro, mas nindot. As it is, hinuon, pwede ra man dili usbon pero himoong tigmo: Itlog kon tan-awon pero tai kon basahon.
3. Kon gusto ang tagsulat nga mo-explore sa possibilities aning balaka, akong isugyot nga himoon niyang pormag mapa sa Bohol ang pughak unja padajonon nija ang ijang jama-jama hangtod tajakan sijag ninja.
4. Sa akong tan-aw, kon molahutay lang og tikdol-tikdol sa pamalak ang tagsulat ani, unya dili siya ianod sa iyang predilection for psychedelics, magmalamposon ni siya. Hayan modako ang iyang itlog isip balakero. (Metaphor lang ni, ha.)
P.S. Sorry kon para sa uban way kritisimo nga nahitabo ining akong komentaryo dinhi. Ato lang iangay-angay sa balak ang atong komentaryo.
* * * * *
Notes:
1. Referenced artworks: The Bride Stripped Bare by Her Bachelors, Even, by Marcel Duchamp; My Dress Hangs Here, by Frida Kahlo; The Persistence of Memory, by Salvador Dali.
2. Niay pipila ka mapuslanong links (or mga link) alang niadtong nangitag ginagmayng refresher kabahin sa concrete poetry:
www.poets.org/viewmedia.php/prmMID/5649
web.whittier.edu/barnstone/CONCRETEPOETRY.HTM
switch.sjsu.edu/switch/sound/articles/wendt/ng1.htm
Kon gusto kag digital samples, suwayi ang: www.thewordproject.com
switch.sjsu.edu/switch/sound/articles/wendt/ng1.htm
Kon gusto kag digital samples, suwayi ang: www.thewordproject.com